Uveliko se gradi Obrazovni centar u Doljevcu – Radio Koprijan\nhome Društvo, Vesti Uveliko se gradi Obrazovni centar u Doljevcu\nUveliko se gradi Obrazovni centar u Doljevcu\nRadovi na izgradnji Obrazovnog centra u Doljevcu, na mestu nekadašnje zgrade vrtića “Lane” uveliko su u toku. Nakon početnog kašnjenja nastalog zbog duge procedure za pribavljanje privremenog priključka za struju sada sve teče planiranom dinamikom. Očekivanja su da i prva i druga faza gradnje, što uključuje izvodjenje grubih gradjevinskih radova, a zatim i kompletno sredjivanje unutrašnjeg prostora, bude završeno do kraja godine, rečeno je radio Koprijanu u doljevačkoj lokalnoj samoupravi. Naime, polovina novca za izgradnju doljevačkog Obrazovnog centra koji je obezbedjen preko Ministarstva privrede, a iz sredstava koje izdvaja Svetska banka mora biti realizovan u okviru jedne kalendarske godine, pa ukoliko gradnja bude tekla po planu i bez zastoja objekat, smatraju nadležni, može biti završen u tom periodu.\nOvako će Obrazovni centar izgledati kada bude završen\nPodsetimo u Obrazovnom centru, površine 2000 kvadrata, biće smeštena srednja škola, mada se još uvek razmatra obrazovni profil za koji će se od naredne godine u Doljevcu školovati kadrovi, kao i predškolska ustanova “Lane”. Na taj način biće rešen i problem sa nedovoljnim kapacitetima za decu predškolskog uzrasta, jer više godina unazad postoje duge liste čekanja za smeštaj dece u vrtić na našoj teritoriji. Trenutno deca iz doljevačkih grupa ovog vrtića borave u privremenim prostorijama u zgradi u blizini gradilišta.


Gasovod "Severni tok 2" pred novom preprekom\nGasovod „Severni tok 2“ pred novom preprekom\nTanjug 11. novembra 2019. 13:11\nMOSKVA – Tek što je Danska dozvolila gradnju „Severnog toka 2“ kroz svoj deo baltičkog podmorja, ovaj gasovod se suočio s novom preprekom jer nemački parlament nije doneo zakon kojim se ograničava gasna direktiva Evropske unije, piše danas agencije RIA.\nIzvorno, ta direktiva se odnosila na kopnene cevovode, ali je u maju ove godine proširena na podmorske, pa se odnosi i na „Severni tok 2“. U ovom slučaju to znači da bi polovina njegovih kapaciteta trebalo da bude otvorena za druge dobavljače, osim ruskog Gasproma, prenosi Hina.\n„Zvaničnici EU zagovaraju diverzifikaciju i energetsku sigurnost. To je razumljivo, ali činjenica je da ‘Severni tok 2’ direktno povezuje Lenjingradski region u Rusiji s nemačkim Grajfsvaldom i nikakvi dopunski priključci nisu u planu, kao i to da nijedna baltička zemlja ne može da računa na proizvodnju gasa koja bi bila dovoljna za ozbiljniji izvoz u Zapadnu Evropu“, navode komentatori agencije RIA.\nUpozoravaju da bi rezervacija polovine kapaciteta za alternativne dobavljače za investitore u „Severni tok 2“ značila uzaludno potrošenih pet milijardi evra, a za evropske potrošače nestašicu gasa.\n„‘Severni tok 2’ potpuno ispunjava te uslove: evropski investitori – OMV, Vinteršel, Šel, Uniper i Anži – izdvojili su novac za projekat puno pre maja ove godine“, piše RIA, ali dodaje da nije bilo dovoljno glasova u Bundestagu, a druga rasprava je odgođena na neodređeno vreme.\nNo, najveći problem Berlina nikako nije Kijev nego Poljska koja u slučaju realizacije „Severnog toka 2“ takođe gubi deo tranzita, ali je za razliku od Ukrajine punopravna članica EU i ima znatan uticaj u Briselu, dodaje se u tesktu.\nPozivajući se na nemački list Handelsblat, RIA prenosi da je Gasprom osnovao kompaniju koja će postati operator dela „Severnog toka 2“ dužine 12 nautičkih milja koji prolazi kroz nemačke teritorijalne vode, odnosno spada pod direktivu EU o gasu, a ostatak rute prolazi međunarodnim vodama za koje ne važe zahtevi Brisela.\nKao rezultat toga, ispoštovala bi se direktiva o obaveznom razdvajanju funkcija između snabdevača i transportnog sistema pa bi „Severni tok“ radio punim kapacitetom, piše agencija RIA.


Intenzivirati saradnju sa Njemačkom u procesu evropskih integracija - CG Live\n„Odlučni smo da obezbijedimo napredak u evropskim integracijama u oblasti zaštite životne sredine, s tim u vezi posebnu i dužnu pažnju posvetićemo ulcinjskoj Solani i zaštićenim područjima u okviru koncepta Natura 2000“.\nporučila je ministarka ekologije, prostornog planiranja i urbanizma, Ana Novaković Đurović na sastanku sa ambasadorom SR Njemačke u Crnoj Gori, Robertom Veberom, napominjući da u tom procesu očekuje saradnju NVO i civilnog sektora.\nMinistarska je zahvalila ambasadoru na kontinuiranoj podršci SR Njemačke u procesu ispunjavanja mjerila iz Poglavlja 27 i istakla da su znanja i iskustva njemačkih eksperata od ključnog značaja, podsjećajući da njemački ekspert pruža podršku Opštini Ulcinj i Ministarstvu ekologije, prostornog planiranja i urbanizma u definisanju optimalnog modela upravljanja Parkom prirode Ulcinjska solana i implementaciji mjera zaštite ovog područja, ali i da imamo kontinuirano ekspertsku podršku u okviru koncepta „Natura 2000“.\nMinistarka Novaković Đurović saopštila je ambasadoru da može da očekuje otvorenost i transparentnost u saradnji, sa čime se ambasador Veber usaglasio, napominjući da će Njemačka nastaviti da pruža kontinuiranu podršku na ekspertskom i tehničkom nivou.\nTakođe, ambasador Veber je ministarki Novaković Đurović saopštio da je Njemačka spremna da pruži Crnoj Gori dodatnu finansijsku podršku za realizaciju projekata kojima bi se doprinijelo zaštiti i očuvanju životne sredine, a samim tim i ispunjavanju mjerila iz veoma zahtjevnog Poglavlja 27.\nNa sastanku je razgovarano i o temama energetske efikasnosti.\nSastanku su prisustvovali Ljubiša Pavićević, v.d. generalnog direktora Direktorata za EU integracije, međunarodnu saradnju i klimatske promjene i Kristof Brojnih, zamjenik šefa misije.\nPrevious Nizozemska u kontinuitetu doprinosi snaženju političke podrške\nNext Ministar Miljanić sa čelnicima Agencije za sprječavanje korupcije


IDC i ASB donacija za Prihvatilište za odrasla i stara lica – Skroman doprinos nemačkog ASB-a u borbi Srbije protiv COVID-19 – IDC Serbia\nHome > Aktuelno > IDC i ASB donacija za Prihvatilište za odrasla i stara lica – Skroman doprinos nemačkog ASB-a u borbi Srbije protiv COVID-19\nPrihvatilište za odrasla i stara lica u Beogradu primilo je danas skromne donacije IDC-a i ASB-a, u cilju suzbijanja pandemije COVID 19 u Srbiji.\nNa osnovu odluke glavne kancelarije Arbeiter – Samariter – Bund e.V (ASB) u Kelnu o dodeli urgentnih sredstava kao prve pomoći u ublažavanju uzroka i posledica uticaja pandemije COVID-19, te izraženih potreba ustanova koja pružaju socijalne usluge u Srbiji, ASB kancelarija u Beogradu i IDC su dodelili Prihvatilištvu frižider, zamrzivač, sekač hleba, valjak za peglanje i dezinfekciju, 5000 komada rukavica, 1,500 maski i 600 komada sredstava za dezinfekciju.\nNevenka Nikić Simatković, upravnica Prihvatilišta – „U ime zaposleni\nh i korisnika prihvatilišta za odrasla i stara lica zahvaljujemo ASB-u i IDC-u na ovoj znač\najnoj pomoći jer ni jedna donacija do sada nije ovako brzo realizovana – što nam u trenutnoj situaciji višestruko znači. Dobijenim mašinama i dezinfekcionim sred\nstvima uspećemo da dodatno doprinesemo poboljšanju opštih higijenskih i sanitarnih uslova. U trenutnoj situaciji naši korisnici su među najugroženijima budući da većinom nemaju svoj dom, a zbog propisanih mera neophodno je da se sklone sa ulice i obezbedi im se potrebna zaštita“.\nU Prihvatilištu za odrasla i stara lica u Kumodraškoj ulici, pomoć i smeštaj trenutno se pruža za 111 lica, dok su smeštajni kapaciteti 104 lica. Korisnici su dobi između 26 i 89 godina, koliko broji najstariji korisnik. Ova ustanova se finansira sredstvima Grada Beograda i pruža usluge smeštaja, ishrane, zdravstvene zaštite kao i podršku korisnicima od strane socijalnih radnika i kroz organizaciju različitih stimulativnih programa. Za vreme vanredne situacije usled pandemije COVID -19 u prihvatilištu su pojačane higijenske i dezinfekcione mere i poštuju se sve vanredne poreporuke i pravilnici.\nGordan Velev, direktor ASB kancelarije u Srbiji – ASB kao i uvek pomaže najugroženijima, a ljudi bez doma su u trenutnoj situaciji definitivno na prvom udaru epidemije. Uz podršku naše kancelarije u Kelnu, pored ove donacije u proivvrednosti od 10.000 eura obezbedili smo i slične donacije u Bosni i Hercegovini i na Kosovu*. Ovu današnju akciju implementirali smo zajedno sa partnerskom organizacijom IDC,\ngde je iznos ASB pomoći vredan 10.000 eu, a IDC pomoći 5.000 eura. Nadamo se da će nam Nemačka vlada, kao i do sada biti veran partner i podrška, a da će Srpske instutucije podjednako brzo znati da prepoznaju prioritete i prihvate donacije. Ovakve reakcije sa strane donatora su odličan način reagovanja u trenutnoj situaciji, ali sa druge strane moramo biti svesni da je institucijama poput ove potrebna kontunuirana i sveobuhvatna podrška.\nOvo je samo jedan od mnogobrojnih humanitarnih poduhvata koji zajedničkim snagama realizuju ASB i IDC preko 10 godina, usmerenih na socijalni sektor, finansiranih od Glavne kancelarije ASB-a, Nemačke vlade, Evropske unije i drugih donatora, a u saradnji sa mnogobrojnim organizacijama civilnog sektora i državnim institucijama u regionu.\nMiodrag Nedeljković ,\ndirektor IDC Srbija – Danas smo bili u prilici da Prihvatilištu za odrasla i stara lica doniramo opremu koja im je bila neophodna kako bi u trenutnoj situaciji poboljšali opšte higijenske uslove. IDC, zajedno sa ASBom, donirao je valjak za dezinfekciju i peglanje garderobe, zamrzivač i frižider velikog kapaciteta, seckalicu za hleb kao i veliku količinu rukavica i dezinfekcionih sredstava, a donacija je omogućena sredstvima Arbeiter – Samariter Bund Nemačka. IDC će nastojati da i u narednom periodu realizuje slične donacije.\nPored podrške naporima Republike Srbije i njenih građana u borbi protiv ove globalne pošasti, ASB prekosvojih regionalnih kancelarija trenutno sprovodi slične aktivnosti u Bosni i Hercegovini, kao i na Kosovu, pomažući tamo gde je najpotrebnije.


Vojvođanske vlasti "razrađuju" ideju o regresiranju studenata-podstanara\nI privatni smeštaj o trošku Pokrajine\nIz budžeta Vojvodine, prema predlogu Sekretarijata za obrazovanje, finansiralo bi se 30 odsto kirije\nNOVI SAD - Studentski domovi u Novom Sadu mogu da prime svega 65 odsto novosadskih akademaca koji imaju pravo na ovakvu vrstu smeštaja, zbog čega je veliki broj studenata prinuđen da iznajmljuje skupe stanove. Prema inicijativi Pokrajinskog sekretarijata za obrazovanje, ovaj problem mogao bi biti ublažen izdvajanjem novca iz budžeta za regresiranje studenata-podstanara, pri čemu se kao najrealnija čini mogućnost prema kojoj bi Pokrajina "pokrivala" 30 odsto troškova privatnog smeštaja.\n- Problem sa smeštajem studenata koji imaju pravo na dom, ali to mesto ne mogu da dobiju jer su smeštajni kapaciteti nedovoljni, postoji već godinama. Tražimo način da tim studentima pomognemo tako što bismo plaćali deo stanarine, što će, eventualno, biti moguće tek od naredne školske godine.\nPrethodno je potrebno da se čitava ideja "razradi", da se definišu kriterijumi i standardi na osnovu kojih bi se novac dodeljivao i, naravno, da se takvo izdvajanje predvidi pokrajinskim budžetom. Prema našoj zamisli, na ovaj način bi se dotiralo do 30 odsto troškova zakupa stana po jednom studentu - objašnjava pomoćnik pokrajinskog sekretara za obrazovanje Svetlana Vujović.\nPrema podacima za tekuću školsku godinu, u studentskim domovima u Vojvodini boravi 3.093 studenata, od kojih je više od dve trećina sa područja Vojvodine. Iz drugih delova Srbije dolazi još 17 odsto akademaca, dok ostali studenti imaju prebivališta u BiH, Crnoj Gori i Hrvatskoj. Osim Novosadskog, u Vojvodini radi i Studentski centar u Subotici, gde je situacija sa smeštajem neuporedivo povoljnija. Prema izveštaju za subotičkog SC-a, domski smeštaj u ovom gradu je ove godine dobilo 96 odsto studenata koji na to imaju pravo.\nOpala prodaja nekretnina poslednjih godina u Kikindi\nPravni i Filozofski fakultet u Pančevu\nBurići nemaju sezonu\nMiv pred stečajem\nKonkurs za pare iz budžeta


Amerikanac je propustio rok za plaćanje 200.000 dolara na ime te takse, a\ninače je Mejveder posle te borbe zaradio više od 220 miliona dolara, pa je WBO objavio da će morati da se odrekne titule.\nAmerikanac u svom posedu ima i juniorsku titulu u srednjoj kategoriji u WBO verziji i zbog toga je nastao problem.\nWBO je istakao da je protiv pravila da bokseri drže svetske titula u više težinskih kategorija i da Mejveder treba da izabere koje titule će se odreći.\n„Komitet nema alternativu osim da prestane da priznaje Flojda Mejvedera kao WBO svetskog šampiona u velter kategorije i oduzme mu titulu zbog nepoštovanja pravila”, navodi se u saopštenju Svetske bokserske organizacije.\nAmerikanac ima vremena do petka da se oglasi i iznese svoj stav povodom te odluke.


Klub američkog fudbala ''Wild Boars'' Kragujevac - Sportski portal Srbije\n064/511 66 66\nPrvi koraci načinjeni su u oktobru 2002. godine kada se grupa zaljubljenika u ovaj sport inspirisana prenosima NFL-a na Trećem kanalu RTS-a okupila sa ciljem da se oproba u ovom sportu. Zalaganjem Aleksandra Ćirića i Mladena Pavlovića sve to preraslo na jedan viši nivo kada je sredinom avgusta 2003. klub i zvanično registrovan.\nTada se pojavila ideja da se nazovemo Divlji Veprovi ili Wildboars, pošto je divlji vepar životinja simbol našeg grada. Do tada klub je vec odigrao i prvu utakmicu Američkog fudbala u Srbiji, kada je u Kragujevcu 22.03.2003. na stadionu Jadrana pred oko 500 gledalaca savladana ekipa Beogradskih Vukova.\nKlub američkog fudbala ''Wild Boars'' Kragujevac Prikaz sportskog kluba Klub američkog fudbala ''Wild Boars'' Kragujevac u sportskom adresaru na portalu BesplatanSport.com\nkaf, klub americkog fudbala, americki fudbal, americki fudbal kragujevac\nBroj pregleda: 4,882


Preminuo volonter koji je primio vakcinu sa Oksforda – Otvoreno\nPočetna Vesti Preminuo volonter koji je primio vakcinu sa Oksforda\nPodsećamo, kompanija Astro Zeneka i Univerzitet Oksford stigli su do treće faze ispitivanja vakcine protiv koronavirusa. Pre nekoliko nedelja, dalja istraživanja su stopirana, nakon što je je vakcina proizvela “ozbiljne neželjene događaje” kod učesnika testiranja u Velikoj Britaniji.\nPod “ozbiljnim neželjenim događajem”, podrazumeva se reakcija na vakcinu koja je prouzrokovala hospitalizaciju, životno ugrožavajuće posledice ili smrt.\nPauziranja prilikom testiranja vakcine nisu neuobičajena, ali je to ipak udarac za sve one koji su očekivali da će vakcina biti spremna za nekoliko meseci.\nOksfordski virusolog Rob Lamkin-Vilijams u julu je tvrdio da je Velika Britanija veoma blizu krajnje faze razvoja vakcine protiv korone i da se nada da će s vakcinacijom moći da se počne pre Božića.\n“Vakcina se već proizvodi na nekoliko lokacija u Evropi i Americi i, što je još važnije, u Serum institutu u Indiji. Dakle, već je u toku globalna proizvodnja vakcine, koja će biti upotrebljena ukoliko se klinička ispitivanja pokažu uspešnim”, rekao je tada Vilijams.\nZa sada nije poznato da li će treća faza ispitivanja biti prekinuta nakon što je preminuo volonter, ali je sigurno da će biti podgrejane nove sumnje oko same efikasnosti vakcine.


Pogledajte koliko u Njemačkoj plaćaju konobare, kuhare i berače - Index.ba\nPogledajte koliko u Njemačkoj plaćaju konobare, kuhare i berače\nNezaposleni stanovnici u našoj državi ovog ljeta imaće priliku da zarade konobarisanjem, radom u kuhinji, berbom u vinogradima ili čuvanjem stoke u Njemačkoj, čije kompanije su vrijednim sezoncima spremne da plate i do 2.500 eura mjesečno.\nPotvrdio je to “Glasu Srpske” i direktor portala “EU posao” Andrej Rosić, istakavši da je na njihovom portalu trenutno moguće pronaći oglase za sezonske poslove konobara, radnika u hotelu, kuhara, pomoćnih radnika u kuhinji, vinogradara, sakupljača i berača plodova, te stočara, odnosno radnika u stajama.\n„Konobari moraju posjedovati viši stepen poznavanja njemačkog jezika, jer su svakodnevno u direktnom kontaktu sa strankama, dok je za ostale poslove uglavnom potrebno osnovno poznavanje njemačkog“, naveo je Rosić, pojašnjavajući da ostali uslovi zavise od poslodavca.\n„Sezonci mjesečno u prosjeku mogu da zarade od 2.000 do 2.500 eura. Poslodavci nude puno radno vrijeme, odnosno 40 sati sedmično, a svaki prekovremeni rad dodatno je plaćen“, kazao je Rosić, naglašavajući da u Njemačkoj sada i sezonski radnici moraju biti prijavljeni i osigurani.\nPrethodni članakVIDEO Prizori iz Beograda koji su šokirali region: Kao Hitler i njegove pristalice\nNaredni članakOsuđeni splitski huligani koji su učestvovali na neredima u Beogradu


"Tiršova 2 će smanjiti potrebe da se deca leče u inostranstvu"\nObjekat će imati 60.000 kvadrata i u njega će biti uloženo oko 100 miliona evra - naveo je gradonačelnik Beograda\nFoto: 24sedam/ Katarina Mihajlović, Beoinfo\nNova dečja klinika u Tiršovoj biće regionalni centar za lečenje dece, poručio je gradonačelnik Beograda Zoran Radojičić i izrazio uverenje da će čitav projekat biti završen 2024. godine.\nOn je, gostujući na televiziji BN, rekao da će se izgradnjom te klinike smanjiti potreba da se deca leče u inostranstvu, a istovremeno će, ističe, lekari i medicinsko osoblje imati odlične uslove za rad.\n- Objekat će imati 60.000 kvadrata i u njega će biti uloženo oko 100 miliona evra - naveo je Radojičić.\nGradonačelnik Beograda, Zoran Radojičić ATA Images/Antonio Ahel\nGradonačelnik je govorio i o problemu zagađenosti vazduha, navodeći da srpska prestonica sada ima jasan plan kako da se taj problem rešava - metro, obilaznica kojom će se izmestiti tranzitni saobraćaj, gašenje individualnih ložišta, unapređenje gradskog saobraćaja, prečišćavanje otpadnih voda.\nRadojičić i gubernator Sankt Peterburga odali počast stradalima u Prvom i Drugom svetskom ratu\nSvetski dan borbe protiv dijabetesa: "Beograd večeras svetli plavom bojom"\nRadojičić: Jedan od ključnih prioriteta Beograda je unapređenje kvaliteta života kroz zdraviju životnu sredinu\nOn je posebno ukazao na važnost razvijanja bratskih i prijateljskih odnosa, dodajući da se međunarodna politika vodi odlično i predstavlja osnovu da se i na lokalnom nivou sa gradovima u regionu sarađuje, kako kaže, veoma dobro.\n- Odnos Beograda sa gradovima Republike Srpske, ali i sa brojnim drugim gradovima Evrope i sveta uvek će za osnovu imati dobru praksu i istovremeno razmenu iskustava u svim oblastima koje su od vitalnog značaja za život građana - rekao je Radojičić.\nOn je naglasio i da se mora voditi računa o politici kontinuiteta, a ne o populizmu, te da na njega ostavljaju jak utisak svi gradonačelnici koji vode računa o ekologiji.\nRadojičić je poručio i da mu je velika čast, ali i izazov to što je gradonačelnik Beograda i dodao da veruje da bi mogao da da doprinos u još jednom mandatu, najviše u segmentima unapređenja kvaliteta životne sredine i brige o deci.\nBeograd potpisao deklaraciju o saradnji sa 24 grada: Šta to predstavlja za prestonicu?\nZoran Radojičić tiršova 2 Gradonačelnik beograd\nNemušti jezik - poseban dar ili prokletstvo? Da li ste jedan od onih koji ga poseduju?


Predsednik Srbije Aleksandar Vučić prisustvovao je danas obeležavanju početka radova na obilaznici oko Gornjeg Milanovca, čija je trasa dužine 4,7 kilometara, i koja bi, kako je rečeno, trebalo da iz centra tog grada izmesti kamionski saobraćaj, smanji gužve i zagađenje, a uz novu saobraćajnicu i da spoji Gornji Milanovac sa "Milošem Velikim".\nVučić danas obilazi gradilišta infrastrukturnih projekata u Moravičkom okrugu, a u Gornjem Milanovcu je rekao da obilaznicu smatra projektom od "životnog značaja" za taj grad i ceo Takovski kraj, koji će ga spojiti sa auto-putem "Miloš Veliki".\n"Kada bude završeno, deca u Milanovcu imaće čistiji vazduh, privreda u Milanovcu imaće bolje uslove za rad", rekao je Vučić i najavio da će u narednom periodu biti rekonstruisana škola Desanka Maksimović i izgrađen novi vrtić, i da su ta dva projekta vredna oko 10 miliona evra, dok je projekat nove bolnice vredan oko 20 miliona evra.\n"Srbiju da zaustavite, ne možete - mene, možda možete, ali Srbiju ne, nepovratno je krenula u budućnost brzim, snažnim koracima a onima koji ne žele dobro Srbiji poručujem da će pobediti pristojna i slobodarska Srbija", poručio je Vučić.\nAmbasadorka Kine Čen Bo rekla je da taj "relativno mali" projekat ima veliki značaj za lokalnu zajednicu i da je zadovoljna što će više ljudi u Srbiji osetiti konkretne prednosti saradnje sa kineskom kompanijom Pauer Čajna (Power China).


KOGA MUČI POTENCIJA\nU želji da saznamo nešto više o tome koga najčešće pogađaju problemi sa potencijom, tj. seksualnom funkcijom obratili smo se Dr Gordanu Popoviću, našem poznatom stručnjaku za ovu oblast:\n"Dr Popoviću, možete li nam reći ko najčešće dolazi u vašu ordinaciju? Možemo li da napravimo neku vrstu "foto-robota" vašeg tipičnog pacijenta?"\n"Pokušaću da vam odgovorim na to pitanje, a da pri tome, kao i uvek poštujem pravilo broj jedan u svom radu, a to je apsolutna diskrecija za svakog pacijenta. Ipak, evo nekih uopštenih podataka za koje verujem da će vam biti interesantni:\nProbleme sa potencijom imaju muškarci svih uzrasta. Često u ordinaciju dolaze mladići od 17-18 godina. Imamo i veliki broj pacijenata u poznijim godinama, između 70. i 80. godine života. Najstariji pacijent do sada imao je 89 godina.\nIpak ubedljivo najviše pacijenata se nalazi u tzv. najboljim godinama i u punoj snazi – između 30. i 55. godine života.\nNisam zapazio da nivo i vrsta obrazovanja značajno utiču na to ko će imati problema sa potencijom a ko ne. Postoji blaga tendencija da osobe sa visokim obrazovanjem češće pokazuju sklonost ka impotenciji, ali to je još uvek podatak koji se ne može prihvatiti bez rezerve.\nŠto se zanimanja tiče, dolaze srednjoškolci, studenti, poljoprivrednici, radnici, advokati, profesori.... Ne može se reći da su pripadnici bilo koje profesije pošteđeni problema sa potencijom. Ipak, relativno se češće javljaju za pomoć pacijenti sledećih zanimanja:\n-direktori velikih preduzeća\nOno što povezuje ova zanimanja je očigledno izrazito prisutan stresogeni faktor.\nS obzirom da se radi o privatnoj ordinaciji, pretpostavilo bi se da češće dolaze pacijenti koji su relativno imućniji. Međutim, interesantno je da imamo i mnogo pacijenata srednjeg i slabijeg imovnog stanja. Sve u svemu stiče se utisak da loša materijalna situacija doprinosi nastanku impotencije. To naravno ne znači da novac garantuje da do problema sa potencijom neće doći!


Ceremonija primopredaje na Projektu obnove i dogradnje fiskulturne sale Osnovne škole “Šamac” : Ambasada Japana u Bosni i Hercegovini\nCeremonija primopredaje na Projektu obnove i dogradnje fiskulturne sale Osnovne škole “Šamac”\n23. septembra 2016. godine je održana ceremonija primopredaje na Projektu obnove i dogradnje fiskulturne sale Osnovne škole “Šamac”. Ceremoniji, koja je održana u prostorijama Osnovne škole, su prisustvovali zamjenik šefa Misije Ambasade Japana u BiH Kazumasa Miyazaki, direktor Pedagoškog zavoda RS Predrag Damjanović, načelnik Opštine Šamac Savo Minić i direktor Osnovne škole “Šamac” u Šamcu Slobodan Čeliković.\nU okviru Grant programa Vlade Japana za temeljne projekte, Vlada Japana je dodijelila grant u iznosu od 76.848 eura (150.303 KM) za Osnovnu školu Šamac, za obnovu i dogradnju fiskulturne sale koja je oštećena u poplavama iz 2014. godine. Sportska dvorana je bila neuslovna za odvijanje nastave fizičkog vaspitanja uslijed dotrajalosti (datira iz 1953. godine) i uslijed štete nastale u poplavama. Direktni korisnici projekta su 450 učenika ove osnovne škole. Objekat fiskulturne sale će biti na raspolaganju za korištenje za oko 200 članova lokalnih sportsko-rekreacionih klubova (poput karatea, odbojke, rukometa, itd).


O nama – Auto kuća Smajlović\nAuto kuća Smajlović svojim predanim radom nastoji biti kompanija koju će kupci izabrati, a mi ćemo vodjeni navedenim principima kvaliteta, timskog rada, uzajmnog postovanja i postavljanja uvijek novih izazova, uticati na to da klijenti i ostanu zadovoljni svojom odlukom. Zelimo da prilikom svakog kontakta sa klijentom premasimo njegova očekivanja, kako kvalitetom vozila koja nudimo, tako i nasom posvećenosću klijentu i nakon kupovine istih.\nNihad Smajlović – General Manager\nMušo Smajlović – Voditelj servisa\n„Auto kuća Smajlović d.o.o.“ Srebrenik je porodična kompanija koja se profilisala kao serviser renomiranog japanskog brenda TOYOTA.\nDirektor kompanije, Nihad Smajlović je u Toyota timu od 1992. godine prvobitno u Njemačkoj, a nakon šest godina vraća se u BiH i 1998. godine otvara prvi ovlašteni Toyota servis.\nPeriod do 2012.g. uspješno vodi kompaniju sa zadovoljnim kupcima i uposlenicima postiže zavidne rezultate kako sa servisnim odjelom tako i sa prodajom vozila.\nMeđutim, zbog preinvestiranja firme (gradnja Auto salona u Tuzli), krajem 2012.godine prestaje biti ovlašteni Toyota servis i dolazi do raskida dugogodišnjeg, a do tada partnerskog Ugovora izmedju Toyota Adria i AK Smajlović.\nFirma i pored gore navedenih izazova nastavlja raditi , vraća se na staru lokaciju u Srebreniku i zadržava ono najvažnije, kvalitet, kupce i uposlenike.\nKontinuiranim radom i zalaganjem kompletnog tima na čelu sa direktorom Smajlovićem, firma u 2015.g., već staje na noge , rame uz rame sa ostalim servisima.\nKako je najveći dio klijentele zadržan još od samih početaka firme, kada je servis bio u Sarajevu, odlukom direktora 07.10.2016.g. otvorena je Podružnica u Vogošći, a sve sa ciljem da smo bliže strankama, kako bi na njihov poziv u što kraćem roku, odgovorili sa uslugom visokog kvaliteta.\nAuto kuća Smajlović vrši sve servisne usluge za Toyota vozila.Vrijednosti na kojima naša kuća insistira su lojalnost kupaca koju postižemo tako što se trudimo da premašimo njihova očekivanja, kako kvalitetom vozila koja nudimo, tako i prilikom svakog njihovog kontakta sa nama.


Azerbejdžanci u Eurosong ulažu 100 miliona evra ! : Crveni tepih\nAzerbejdžanci u Eurosong ulažu 100 miliona evra !\nZemlja pobednica ovogodišnjeg muzičkog festivala Azerbejdžan, u organizaciju Eurosonga sledeće godine planira da uloži sto miliona evra.\nU cifru od sto miliona nije uračunata eventualna izgradnja novog objekta u kojem bi bio održan Eurosong, kao ni izgradnja hotela i prateće infrastrukture.\nKako bismo shvatili “koliko je sto miliona evra”, trebalo bi navesti da je “naš” Eurosong 2008. godine “koštao” skoro devet i po miliona evra, iako je tada “probio rekord” kada je broj zemalja učesica u pitanju.\nPrema podacima Evropske radijske unije (EBU), organizacija Eurosonga u Grčkoj 2006. godine je koštala pet i po miliona evra, dve godine kasnije su Finci izdvojili 14 miliona, a Rusi prošle godine čak 42 miliona evra.\nNorvežani su 2010. godine uložili oko 25 miliona evra, baš koliko i Nemci ove godine.


VANREDNO STANJE U PRAVOSUĐU: KAKO RADE ZRENJANINSKI SUDOVI – Zrenjanin\nSamo hitna ročišta, dileme oko suđenja preko Skajpa\nU toku vanrednog stanja „zamrznuti” su određeni sudski rokovi, obavljaju se samo suđenja koja se ne mogu odložiti, a ograničeni su i uvid građana u predmete i izdavanje potvrda – tako trenutno funkcionišu zrenjaninski sudovi. Mere su propisane Uredbom Vlade Srbije, kao i uputstvima o radu Osnovnog, Višeg, Privrednog i Prekršajnog suda u Zrenjaninu. U Osnovnom sudu održaće se i „onlajn” ročište.\nPOČELA ONLAJN SUĐENJA, ADVOKATI SE PROTIVE\nVlada je donela Uredbu o rokovima u sudskim postupcima 20. marta. Ona propisuje da za vreme vanrednog stanja prestaju da teku rokovi za podnošenje određenih postupaka, između ostalog – tužbe u parničnom postupku, privatne tužbe u krivičnom postupku, ustavne žalbe.\nU Uredbi nema reči o sprovođenju onlajn suđenja – odnosno putem video-poziva. Međutim, pre nekoliko dana u Dimitrovgradu i Požarevcu održana su prva „suđenja na daljinu”, a Radiotelevizija Srbije je prenela da će se sa ovom praksom nastaviti i u sudovima u drugim gradovima. Kako navode u zrenjaninskom Osnovnom sudu, prvo onlajn ročište zakazano je za četvrtak, 2. april. U Višem sudu do sada nije bilo suđenja preko video-poziva, kažu za „Zrenjanin” u ovoj instituciji.\nIpak, Advokatska komora Srbije (AKS) uputila je Vladi i Ministarstvu pravde pismo u kojem navodi da se protivi uvođenju suđenja putem video-veze jer ona nisu predviđena zakonom i predstavljaju drastično kršenje prava okrivljenog na pravično suđenje, prenosi Radio slobodna Evropa.\nInstitut suđenja preko Skajpa uveden je u krivično-procesno pravo dopisom Ministarstva sudovima koji ne može predstavljati osnov za njegovo sprovođenje, smatra AKS.\nSAMO HITNA ROČIŠTA I POTVRDE\nZrenjaninski sudovi usvojili su po proglašenju vanrednog stanja 15. marta upustva o radu, kojima je odlučeno da će deo zaposlenih raditi od kuće.\nU Višem sudu se održavaju samo suđenja koja ne trpe odlaganje – između ostalog, suđenja krivične materije u kojima se traži ili je određen pritvor, zatim ona koja se odnose na nasilje u porodici, procesi u kojima se sudi za krivična dela u vezi sa kršenjem mera vanrednog stanja. Održavaće se i suđenja građanske materije, na primer u predmetima gde se odlučuje o merama zaštite od nasilja u porodici.\nU Osnovnom sudu rade se samo određena suđenja prvog stepena krivične i građanske materije.\nPrivredni sud je otkazao sva zakazana ročišta, osim određenih građansko-pravnih sporova koji su hitni po zakonu, zatim hitnih postupaka iz vanparnične i izvršne materije, između ostalog.\nPrekršajni sud će postupati u predmetima gde su počinioci ili oštećeni maloletnici, u onima koji se tiču nasilja u porodici i javnog reda i mira.\nIzdaju se samo potvrda za koje se utvrdi da su hitne, a uvid u spise predmeta moguć je za suđenja koja ne mogu biti odložena, uz prethodnu najavu sudskoj pisarnici. Za sve informacije građani se mogu obratiti: Osnovni sud: 564-970, imejl: uprava@zr.os.sud.rs, Viši sud: 564-712, lokal 174, Privredni sud: 561-929, imejl: uprava@pr.zr.sud.rs i Prekršajni sud: 525-253.\nAKS: NIJE OPRAVDANO SUĐENjE PREKO VIDEO-LINKA\nU blogu Advokatske komore Srbije advokat Predrag D. Stefanović objasnio je da ni Ustav ni Zakonik o krivičnom postupku (ZKP) ne dozvoljavaju da se okrivljeni saslušavaju putem video-linka. – Odredbom Ustava propisano je da svako ko je okrivljen za krivično delo, a dostupan je sudu, ima pravo da mu se sudi u njegovom prisustvu i ne može biti kažnjen ako mu nije omogućeno da bude saslušan i da se brani. Takođe, ZKP propisuje da se okrivljenom koji je dostupan sudu može suditi samo u njegovom prisustvu…Vanredno stanje je uređeno pravnim okvirom kojim, međutim, nisu stavljene van snage pomenute odredbe. Uvođenje posrednog učešća okrivljenog u postupku dodatno će urušiti kvalitet suđenja. Nakon epidemije možda će nekome pasti na pamet da bude ekonomičan – zašto voziti okrivljene iz pritvorskih jedinica na suđenja, kada se može uštedeti na gorivu i omogućiti suđenje video-linkom. Pravilnom upotrebom zaštitnih sredstava,moguće je organizovati i sprovesti sudsko ročište na kojem će neposredno učestvovati svi koji bi trebalo.\n← SAOPŠTENJE IZ KABINETA GRADONAČELNIKA\nSTAV: GORAN KOVAČEVIĆ, DIREKTOR FIRME „GOMEKS”, O PODELAMA U DRUŠTVU: „OVI” KOJI OSTAJU I „ONI” ŠTO ODLAZE →


Prodavnice za penzionere, umesto u nedelju, OTVORENE SUTRA od 4.00 do 7.00 ujutru • Poportal\nPosle toga marketi će nastaviti da rade do 12.00 časova za ostale kategorije stanovništva.\nOva odluka je doneta kako bi se ispoštovale najnovije mere Vlade kojima se zabranjuje kretanje građanima od 13.00 sati u subotu do ponedeljka u pet ujutru. Cilj novih propisa je smanje kontakti među ljudima kako bismo se što pre izborili sa širenjem virusa kovid 19\nTakođe, vlasnici pasa moći će ljubimce da izvedu u subotu od 23 do 01 posle ponoći, a u nedelju od 08 ujutru do 10 i od 23 do 01 čas.\nBroj ljudi na sahranama bie ograničen na deset, a udaljenost između ljudi moraće da bude dva metra.\nKrivična prijava zbog kršenja izolacije u Petrovcu na Mlavi


Čekao se petoplasirani Real, koji je ubedljivom pobedom nad Bambergom (106:86) gurnuo Olimpijakos na treće mesto i za rivala izabrao četvrtoplasirani Panatinaikos.\nOlimpijakos će na šestoplasirani Žalgiris, koji je srušio grčkog velikana za kraj ligaškog dela usred Atine i pokazao da s pravom može da se nada novim iznenađenjima.\nDan ranije bilo je poznato da će u Top 8 igrati CSKA i Himski, odnosno Fenerbahče i Baskonija.\nJasno je i ko bi mogao da se sastane na fajnal foru, koji će se održati od 18. do 20. maja u Beogradu. Pobednik duela Real - PAO ide na boljeg iz okršaja moskovskih timova, dok će Olimpijakos - Žalgiris na par Fenerbahče - Baskonija.\nPrednost domaćeg terena imaju CSKA, Fener, Olimpijakos i PAO, a plasman na završni turnir obezbediće ekipe koje prve dođu do tri pobede u seriji. Termini četvrtfinalnih mečeva (u sistemu 2-2-1, dve utakmice kod kuće pa dve u gostima i majstorica) su od 17. aprila do 1. maja.\nPodsetimo, titulu brani Fenerbahče.


O lokaciji – Nekretnine Paunov Breg\nU širem gradskom kontekstu, Paunov breg pripada opštini Voždovac. Protežući se od centralnih gradskih trgova do periferije, ona na sebe preuzima ulogu integrisanja i spajanja razlicitih delova grada poput Vracara I Dedinja, Zvezdare i Šumica kao i ostala naselja Avalskog podnozja sa centrom grada .\nNasa mikrolokacija je jedno od najstarijih naselja poznata kao Banjica. Karakteristična po razvoju velikog broja različitih atraktivnih sadržaja, naselje Banjica već više decenija prepoznatljivo je po oplemenjivanju stanovanja zelenilom Banjicke sume I svezinom vazduha cuvene ruze vetrova.\nMalo gradskih naselja mogu da se pohvale\nraznovrsnim sadrzinom vaznih objekata kao sto su:\n– Bolnica VMA\n– Sprotski centar Banjica\n– Teniski klubovi Oaza I Banjica\n– Trzni centar “TC Banjica”\n– Banjička šuma I sportski sadrzaji\n– Osnovna škola ’Borislav-Bora Stankovic’\n– Brojna obdaništa\n– Bulevari karakterisu brze pristupe gradskom centru I izlasku iz grada ka Avali.\n– Gradski prevoz svake vrste, Trolejbusi I Autobusi na samoj lokaciji, tramvajski saobraćaj u neposrednoj blizini\n– Autobuske linije : 47, 48, 50, 59, 78, 94\n– Trolejbuske linije : 40 i 41\n– Tramvajske linije : 9, 10 i 14


Singapur prva zemlja koja zabranjuje oglašavanje napitaka sa visokim procentom šećera - Advertiser Serbia\nS ovim u vezifeaturedoglašavanje\nSingapur će postati prva zemlja koja će zabraniti reklame koje promovišu pića sa visokim procentom šećera\nZabranu je najavio Edwin Tong, viši državni ministar za pravo i zdravlje na ceremoniji otvaranja kongresa koji je posvećen zdravstvu i biomedicini u Singapuru 2019. godine.\nZabrana će stupiti na snagu narednog leta, a primenjivaće se na oglase u štampi, na televiziji i radiju i na online platformama.\nEdwin se u svom govoru osvrnuo na „rat dijabetesu“, kampanju koju je 2016.godine pokrenulo singapursko Ministarstvo zdravlja u cilju smanjenje broja slučajeva dijabetesa u državi.\n2018 je objavljeno je da ljudi u Singapuru dnevno konzumiraju u proseku 12 kašičica šećera.\nPored zabrane reklamiranja pića sa visokim postotkom šećera, Ministarstvo zdravlja je saopštilo je da će na napitke sa visokim procentom šećerom uvesti oznake i kodove u bojama, tako da potrošači mogu „da naprave izbor koji je zasnovan na pravim informacijama“.\n„Napicima sa šećerom će biti dodeljena ocena kvaliteta na osnovu njihovih nutritivnih vrednosti,“ rekao je Tong.\n„Oznaka će biti obavezna samo za manje zdrave napitke sa šećerom, a mi razmatramo da na njihovoj etiketi istaknemo sadržaj šećera kao i da upozorimo potrošače na ova manje zdrava pića sa visokim sadržajem šećera.“\n„Više od polovine naše potrošnje šećera i dalje potiče od napitaka koji su lako dostupni, primamljivi i nisu skupi. To je nešto sa čime se moramo više pozabaviti“, dodao je Tong.\nOdbor za promociju zdravlja i Ministarstvo zdravlja sproveli su javnu raspravu kako bi otkrili kakvo mišljenje, stanovnici i zainteresovane strane u industriji, imaju u vezi sa merama smanjenja sadržaja šećera u proizvodima, i ustanovili su da je većina bila za.


SEEbiz.eu / HR / Ljajić: U Srbiji 17% više stranih turista nego prošle godine\nDatum objave: 26.09.2018. - 15:12:06\nBEOGRAD - Ministar trgovine, turizma i telekomunikacija Rasim Ljajić rekao je danas da Srbija ima 17 odsto više stranih turista nego prošle godine i nalazi se medju pet zemalja u Evropi sa najvećim rastom broja stranih gostiju.\n"Sada gradjani iz 86 zemalja imaju mogućnost da u Srbiju dodju bez vize. Ove godine uspostavili smo bezvizni režim sa Indijom, Kinom i Iranom. Zbog toga su Kinezi prvi put na četvrtom mestu po broju dolazaka i na sedmom mestu po broju noćenja", rekao je Ljajić na konferenciji "Turizam Srbije" u Beogradu.\n"Devizni priliv Srbije od turizma ove godine će biti 1,35 milijardi evra", rekao je Ljajić i podsetio da je plan da do 2020. ti prihodi premaše dve milijarde eva.\n"Menjamo zakon o turizmu i dajemo ogromne povlastice gradjanima koji pružaju usluge smeštaja. Na taj način oni neće imati razloga da rade u sivoj zoni jer će plaćati simboličnu cenu da rade legalno", rekao je ministar.\n"Najupečatljiviji pokazatelj dobrih rezultata u turizmu je da je prošle godine zarada grada Beograda po našoj proceni bila oko 800 miliona evra, a cilj je da ove godine bude jedna milijarda", kazao je Radojičić.\n"Za razvoj turizma neophodna je politička stabilnost države i regiona. Bez mira i jasne situacije u državi niko ne dolazi, osim nekih ekstremnih avanturista. Da bi mogli da imamo još veću otvorenost i veći broj turista potrebna je i jača ekonomija koja će se odraziti na privatnu inicijativu i učiniti je konkurentnijom", kazao je Vučević.


Evropski parlament nezadovoljan prijedlogom Johnsona za Brexit\nProtesti u Londonu u septembru\nPrijedlozi britanskog premijera Borisa Johnsona o sporazumu za izlazak Britanije iz EU "ni izdaleka" ne odgovaraju onome što je potrebno za kompromis, ocijenila je danas Upravljačka grupa Evropskog parlamenta za Brexit.\nPošto je glavni pregovarač za Brexit Michele Barnier upoznao to tijelo s prijedlozima britanskog premijera, Upravljačka grupa za Bregzit Parlamenta saopštila je da su prijedlozi Johnsona "korak nazad umjesto korak naprijed" ka opštem sporazumu dok se rok izlaska Britanije, 31. oktobar približava.\n"Britanski prijedlozi su nedovoljni i predstavljaju veliko udaljavanje od zajedničkih obaveza i ciljeva", piše u saopštenju.\nU Upravljačkoj grupi su stručnjaci svih vodećih poslaničkih grupa Evropskog parlamenta koji treba da odobri sporazum o Brexitu prije no što postane zvaničan.\nKako javlja Reuters, švedski premijer Stefan Loften rekao je da je Evropska unija spremna da pregovara o produženju Člana 50 prema kojem je Britanija dužna da izađe iz Unije 31. oktobra, no da je potreban razlog.\n"Produženje zavisi od razloga", rekao je Lofven nakon sastanka sa irskim premijerom Leom Varadkarom u Štokholmu.\n"Naravno da smo voljni razgovarati o tome, no potreban je razlog. Šta još čekamo?", dodao je Lofven, prenosi Reuters.


Požar koji se dogodio 16. decembra prošle godine u prostorijama ŠK "Rad" (KSC, Novi Beograd, Jurija Gagarina 40-a) uticao je veoma nepovoljno na tekuće i planirane aktivnosti. Ipak, posle velikih teškoća i uz znatna finansijska ulaganja, posledice su sanirane i tako stvoreni (još bolji) uslovi za nastavak aktivnosti.\nPored redovne nastave za najmlađe, koja se u saradnji sa ŠK "Delfin" održavaju svakog utorka i četvrtka, u nedelju (20. novembra) održana je šahovska manifestacija uz učešće preko 170 najmlađih Beograđana, o čemu svedoče fotografije u prilogu. Takođe, u nedelju, 10. decembra, održaće se "Radov open" - turnir po ubrzanom tempu (informacije kod menadžera turnira, Marka Dakovića, tel. 064 262 08 29).\nPročitaj više:Obnovljene aktivnosti


Вучић: Желимо јасну поруку од ЕУ о нашем чланству - Нови Стандард\nVučić: Želimo jasnu poruku od EU o našem članstvu\n29.05.2020. 17:33 29.05.2020.\nVoleli bismo da nam neko kaže: ‘Ljudi, uradite nešto i bićete član EU’\n„Nijedna država članica EU nije obavezna da novac svojih poreskih obveznika troši na nas. Mogli bi da ga potroše na svoje potrebe, da urade šta hoće a njim i zato sam veoma zahvalan svim zemljama, administraciji EU koja je tu odluku donela”, rekao je Vučić.\nEU je Srbiji opredelila 70 miliona evra, za šta je sporazum danas potpisan, a još 98 miliona Srbija bi trebalo da dobije do kraja godine. To je, kaže, Vučić možda mali novac samo za one koji ne znaju šta znači jedan milion, a pogotovo – 170 miliona.\n„Nekada će neko da da kaže koliko bismo dobili da smo članica EU, a koliko dobijamo kao zemlja koja još nije član, ali je na EU putu. Ja sam uvek umeo da iskažem poštovanje ka novcu koji dobijamo, koji države EU izdvajaju za nas, iako ne moraju”, rekao je predsednik.\nVučić je ponovio da Srbija ostaje na EU putu, te zahvalio komesaru Oliveru Varheiju, jer, kaže, jer mi u Srbiji znamo koliko je truda, rada i energije uložio da pomogne Srbiji. Komesar za proširenje se, takođe, danas obratio putem video-linka iz Brisela, nakon potpisivanja sporazuma, prenosi Tanjug.\nŽELIMO JASNU PORUKU O NAŠEM ČLANSTVU U EU\nPredsednik Srbije Aleksandar Vučić je danas izjavio da Srbija očekuje ne samo da dobije jasnu evropsku perspektivu, nego da se govori i o njenom članstvu u Evropskoj uniji (EU) i zamolio evropskog komesara za proširenje Olivera Varhejija da dodatno pomogne Srbiji da ubrza svoj evropski put.\n„Mi znamo da će uvek moći da se kaže: ‘Morate da uradite reforme i rešite probleme sa Prištinom’ – sve to mi razumamo, ali bismo želeli i da vi iz EU imate jasnu poruku i kažete: ‘Ako se to uradi…’ – ne govorim o vama lično gospodine Varheji, jer ste dokazani prijatelj Srbije – nego da nam neko kaže: ‘Ljudi uradite nešto i bićete član EU’ “, rekao je Vučić, čposle potpisivanja finansijskog sporazuma za prvi deo IPA programa za 2020. godinu.\nVarheji je putem video-linka pratio izjavu Vučića. Vučić je rekao da bi Srbija htela „još jasniju situaciju s te strane (EU)” i naglasio da će Srbija „istrajavati i potruditi se da svoj evropski put ubrza”.\n„Mi ćemo da nastavimo sa ozbiljnim, odgovornim reformama, teškim poslom, a vas (Varhejija) molim kao čoveka s velikim ugledom u našoj zemlji i evropskoj administaciji, da nam dodatno pomognete da pokušamo da ubrzamo evropski put Srbije”, rekao je Vučić, napominjući da je zemljama Balkana mesto u EU, prenosi Beta.\nSRBIJI BESPOVRATNO 70 MILIONA EVRA OD EU\nEvropska unija je opredelila 70 miliona evra bespovratnih sredstava Srbiji u okviru prvog dela IPA programa za 2020, a finansijski sporazum o tome potpisan je u Beogradu.\n„Predpristupni fondovi služe za sveukupan razvoj da zemlja bude što pripremljenija kada bude u članstvu i da se približimo proseku”, rekla je Jadranka Joksimović, nakon potpisivanja sporazuma.\nOna je dodala da se očekuje da bude finalizovan i drugi deo koji će biti 98 miliona evra. U fokusu prvog dela IPA programa za 2020. godinu su lokalni razvoj, konkurentnost i zapošljavanje, prenosi Beta.\nIzvor Politika, 29. maj 2020.\nVUČIĆ: SVE JE BILO JEDNO VELIKO LICEMERJE\nPredsednik Srbije Aleksandar Vučić ukazao je danas da je pandemija koronavirusa potvrdila promene koje se već dešavaju na globalnom nivou, a da su se i stvari u regionu promenile otkako je Srbija postala snažnija.\n„Sve je bilo jedno veliko licemerje”, konstatovao je predsednik otvarajući skup o svetu posle koronavirusa.\nPredsednik Aleksandar Vučić ocenio je da iz pandemije koronavirusa dve sile, dve zemlje, Nemačka i Kina, izlaze sa novom snagom.\n„Nemačka je apsolutni pobednik. Koliko je novca ubrizgano u njihovu privredu, koliko je sama ubrizgala sebi novca… Sa druge strane, Kina je uspela da pokaže želju da nastavi ono što je bila američka politika, a to je globalizacija, to je preuzimanje pozicije ključnog igrača, prihvata igru na nivou celog sveta”, rekao je Vučić na konferenciji o svetu posle korone.\n„Odatle možemo da očekujemo i veći nivo solidarnosti. Ti isti koji su me optuživali o tome kako Evropa nije bila solidarna sada isto pričaju što i ja”, primetio je predsednik Srbije, preneo je Tanjug.\nPrema njegovoj oceni, u svetskim okvirima se događa još nešto što je veoma važno: do Davosa 2016. na sceni je bio globalistički pristup u kojem je Amerika želela da bude lider, a onda se dogodilo to da su svi krenuli da odustaju od principa tržišne ekonomije i onda Kina „istrčava” u taj prostor i kaže da je za globalizaciju.\n„U takvim uslovima se sve okrenulo, i pokazalo se kako je sve bilo ogromno licemerje. Učeni smo da nema veće vrednosti od slobodnog tržišta, a danas smo svedoci da malo koga interesuje slobodan protok kapitala, usluga i ljudi, već samo kako druge koji su uspešni zaustaviti, a to se može videti i na našem malom regionalnom nivou”, poručio je Vučić.\nPodsetio je da dok je Srbija bila apsolutno najneuspešnija, kada je sa prosečnom platom zaostajala za svima, tada nikome nije smetala.\n„Tada je u Srbiji cvetala demokratija, nije bilo nijedne televizije na kojoj se mogla pojaviti opozicija, ali od onog sekunda kada Srbija počinje da stiže i prestiže sve u regionu po objektivnim kriterijuma, kada je sa 340 evra došla do 510 evra prosečne plate, da ima značajno manji javni dug nego što ima malena Crna Gora, kada očekuje da će 2020. i 2021. prestići Hrvatsku po ukupnom BDP-u, vidite kako slobodan protok roba, kapitala i usluga nije više važan”, objasnio je on.\nUkazao je da je tako nekima smetalo i kada su zemlje regiona htele da uzmu same svoju sudbinu u ruke, pa je ideja o slobodnoj trgovini, slobodnom protoku usluga i ljudi zaustavljena po svaku cenu.\n„Danas prisustvujemo da svi misle da imaju pravo svakoga dana da govore o KiM – sve velike sile, sve regionalne sile, a tako i svi mali iz regiona koji nikakve veze s tim nemaju. Kada bismo mi jednu reč rekli o njima, rekli bi da se mešamo u unutrašnje stvari, da ugrožavamo regionalnu stabilnost. Nema ko nam nije bukvicu i lekciju očitao u vezi potencijalnog rešenja. Svako misli da smo nedozreli ljudi kojima treba da objasne. To rešenje treba da bude u skladu sa njihovim geostrateškim interesima, a ne u skladu sa srpskim narodom i Albancima koje se to tiče”, poručio je on.\nVučić je rekao da je njegova krivica i krivica Srbije što nije umeo, smeo zbog istorije, ne zbog sebe, da sakrije prezir prema svima koji su se tako ponašali i odnosili prema Srbiji.\n„Dok sam predsednik, tako ću se odnositi prema svima koji misle da smo otirač o koji mogu svoje prljave noge da obrišu, da ga gaze i kažu da treba da budemo zadovoljni kako se divno odnose prema nama”, dodao je on.\nUkazao je da će velike ekonomije lakše proći kroz krizu i da će se brže oporaviti od malih, rekavši da od velikih očekuje veći nivo solidarnosti. Kazao je da je prvi u Evropi govorio o nedostatku solidarnosti, a da su ga napadali oni koji su ga kasnije na bezbroj načina plagirali.\n„Suviše smo mali i ja nevažan da bih imao pravo da govorim istinu kada je to namenjeno moćnijima. Za nas male je istina da slušamo i služimo. Tu ulogu nećemo da prihvatimo ma kako neki voleli da nam je namene zauvek”, poručio je Vučić.\nPredsednik je ponovio da je za Srbiju sada važan ekonomski napredak, a da od oporavka Evrope, a zatim i od rasta američke, kineske i ruske privrede zavisi i oporavak naše ekonomije, naš rast, što dalje omogućava bolje pozicioniranje Srbije.\nTakođe, naveo je da će Srbija ove godine imati samo jednog konkurenta za najvišu stopu rasta u Evropi, „jednu zemlju EU koja koja nije naročito popularna u Briselu”, uz podsećanje da je Srbija u poslednjem kvartalu prošle i prvom kvartalu ove imala apsolutno najveći rast.\nI u drugom kvartalu su rezultati bolji od očekivanih, ako ne mogu ni da budu dobri, s obzirom na vanredno stanje izazvano pandemijom, tokom kojeg privreda nije radila. Kao ilustraciju za to kako se svet dramatično menja, naveo je da je 2017. godine Hrvatska imala 49 milijardi BDP, a Srbija 39 milijardi, krajem prošle godine odnos je bio 48,6 prema 46,6, a sledeće godine, ako bude po prognozama MMF-a, bićemo izjednačeni.\nPoručio je da je važno da nastavimo da idemo napred, ali da vodimo računa o svakom koraku i da se „maknemo iz senke velikih”, jer, primećuje, svi će, kada ne mogu da zamere nešto Makronu ili Kurcu, jer su oni lideri moćnih zemalja, reći – „hajde da zgazimo Vučića”.\n„Nije meni problem što sam lično u pitanju već što posledice oseća Srbija. Ali, zato je važno da radimo sve da osnažimo naš EU put, iako to ne zavisi samo od nas, već i od stanja u EU. Moramo da snažimo odnose sa SAD, Kinom, Rusijom. To je naša globalna politika, jer nismo mnogo veliki da bismo bili primećeni osim kada kažemo nešto što drugi, možda, ne smeju”, rekao je Vučić.\nU regionu, moramo da radimo na otvaranju granica, na jačanju tržišne pozicije, privrede i privrednog uticaja u regionu.\n„Uveren sam da tu možemo da budemo najuspešniji, a time i da pomognemo našem narodu van granica, ali moramo da budemo obazrivi, posvećeni i pažljivi”, rekao je Vučić, preneo je Tanjug.\nZamolio je sve učesnike skupa da govore što je moguće otvorenije i jasnije o tome šta nas čeka, jer je, kaže, danas neophodno da na osnovu najpametnijih zaključaka gradimo budućnost Srbije.\nAleksandar Vučić je naveo da nije bio u kontaktu ni sa kim iz vlasti Crne Gore. “Uvek sam spreman da razgovaram, ali o ovome ne znam šta bih, kako bih i o čemu razgovarao, jer je jasno da ovo nema veze sa zdravstvenom krizom ili sa bilo čim”, podvukao je Vučić.\n“Da sada vi meni objašnjavate da je Priština nešto dobro uradila, a oni nisu radili testove dva dana, nisu ih ni imali, mi smo im poslali. I sad neko meni da priča o tome”, primetio je Vučić.\n“Da analiziramo razloge, jer neki njihovi pomagači u Srbiji sole pamet da to ima veze sa stepenom zaraze, infekcijom… Sramota je da o tome govorim, to ne samo da je besmisleno, nego je toliko sumanuto da nemam reči”, rekao je Vučić za TV Pink.\n“To morate da poštujete, ali niti sam time oduševljen, zadovoljan i srećan, a oni neka rade svoj posao”, rekao je Vučić.\nKako kaže, u Podgorici govore o ukupnom broju zaraženih, pa će izgleda kažnjavati time poštene, one koji štite živote ljudi, sprovode testiranje.\n“Najbolje da kao vi, ne provodimo nikakvo testiranje i da, kao u regionu, testiramo 100 ljudi i kažemo da nemamo zaražene ili imamo jednog, da kažete da je sve u redu”, rekao je Vučić.\nPoručio je da se u Srbiji ozbiljno bavimo zaštitom stanovništva, testiramo 3.000, 4.000 ili 5.000 ljudi dnevno, a ne 30 ljudi, kao neki.\n“A ponekad i za tih 30 lažu”, kaže Vučić.\n“Kažu 25 na 100.000 ljudi. A kako ste našli u Nemačkoj da je 12 na 100.000 ljudi, koja je to računica? A ne računate mrtve. Valjda je bolje da sačekamo da imamo 5.000 mrtvih, a da nemamo zaražene ili da prijavljujemo da su umrli od gripa da biste nas pustili negde?”, upitao je predsednik Srbije.\n“Hrvatska je u prvom kvartalu imala rast 0,4 odsto, Srbija 5,1. Sasvim ih razumem i neću da komentarišem dalje. To dovoljno govori. Crna Gora je pre tri godine imala prosečnu platu za 150 više od Srbije, danas su na istom nivou, a njihov javni dug je veći. Razumem ih sve”, zaključio je Vučić.\nNećemo ugrožavati zdravlje ljudi predizbornim skupovima, rekao je predsednik Srbije i lider Srpske napredne stranke Aleksandar Vučić i dodao da će se njegova partija odlučiti za predizborne skupove tek kada u Srbiji bude manje od 10 zaraženih dnevno.\nVučić je, u izjavi TV Pink, upitan za predizborne skupove, rekao da ih svakako neće biti 1. juna, i dodao da će se SNS odlučiti za neki skup kada bude bilo ispod 10 zaraženih.\n“Nijednog sekunda nećemo da ugrozimo zdravlje ljudi. Ako bude bilo mogućnosti, biće to lepa prilika za okupljanje građana”, rekao je Vučić.\nZapitao je, povodom kritika opozicije da izbori neće biti fer, “u kojoj to diktaturi opozicija ima najgledanije programe protiv vlasti”, ukazujući na izveštaje REM-a o prisustvu stranaka na medijima, kao i na javnom servisu.\nKaže da ljudi sve razumeju, a onaj ko ne razume – vređa građane Srbije.\nPredsednik Srbije Aleksandar Vučić potvrdio je da je dobio poziv od šefa ruske države da učestvuje na Paradi “Pobede”, povodom 75 godina pobede nad fašizmom.\n“Dobio sam poziv iz Moskve i naravno predstavljaću Srbiju na Paradi ‘Pobede’. Malo koja zemlja može da se podiči takvom antifašističkom tradicijom kao Srbija”, poručio je Vučić.\nIstakao je da će s ponosom nositi barjak Srbije na Crvenom trgu.\nTRAŽI SE NAČIN DA 100 EVRA DOBIJU I LjUDI BEZ LIČNE KARTE\nPredsednik Aleksandar Vučić rekao je da će na pomoć države od 100 evra moći da računaju i građani koji tokom pandemije koronavirusa nisu mogli da produže lične karte ili da ih izvade. Rekao je da se traži način za oko 30.000 ljudi koji nemaju lična dokumenta da i oni do petog jula dobiju 100 evra, mada su, primećuje, svojom neodgovornošću doveli do ove situacije.\n“Videćemo da pronađemo način da to pravno rešimo, da i oni dobiju 100 evra, samo neka izvade tu ličnu kartu. Ta vrsta neodgovornosti nije nešto čime mogu da se hvale”, napomenuo je Vučić.\nIzvor Tanjug/RTS, 29. maj 2020.\nPreporučujemoAleksandar VučićEvropska UnijaEUkoronavirusOliver VarhejipandemijaSrbijaCrna Gora


Predsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić razgovarao je sa predstavnicima Instituta za svetsku ekonomiju i politiku Kineske akademije društvenih nauka na čelu sa zamenikom direktora Instituta Čen Gvopingom, koji je zahvalio na podršci predsednika Saveta u realizaciji inijcative "Pojas i put" u Srbiji.\nRazgovoru je prisustvovao ambasador NR Kine u Beogradu Li Mančanga. Čen Gvoping je istakao da visoko ceni pozitivno mišljnje Nikolića o rezultatima kineske politike, njenog privrednog razvoja i realizacije inicijative "Pojas i put".\n- Cilj dolaska naše delegacije u Srbiju je informisanje o rezultatima poslovanja kineskih kompanija u okviru inicijative "Pojas i put" u Srbiji. "Pojas i put" je inicijativa koju promoviše naš predsednik Si Đinping i kineske kompanije su dužne da realizuju tu inicijativu. Institut za svetsku ekonomiju i politiku je deo Kineske akademije društvenih nauka, a Vlada NR Kine nam je dala zadatak da istražimo situaciju u pogledu realizacije inicijative "Pojas i put" u Srbiji. Institut je posebno zainteresovan da sazna kako kineska Vlada može da pruži veću podršku Srbiji kada je reč o realizaciji projekata u okviru inicijative "Pojas i put" u vašoj državi - naglasio je Čen Gvoping.\nPredsednik Nacionalnog saveta istakao je zadovoljstvo u pogledu dosadašnje bilateralne saradnje naglasivši da se saradnja Srbije i Kine odvija u tri pravca.\n- Prvi pravac saradnje je u oblasti putne infrastrukture, energetike, privrede uopšte. U ovim oblastima Kina u budućnosti mora da razmisli o novim modelima saradnje jer Srbija ima obaveze prema međunarodnim institucijama, prvenstveno prema MMF-u. Novi vidovi saradnje mogu se realizovati kroz koncesije, zajedničko ulaganje, ugovaranje rokova dobijanja procenta od investicija. Drugi pravac saradnje odnosi se na investiranje u privredu i proizvodnju. Srbija ima režim slobodne trgovine gotovo sa svim državama u svetu, i samim tim Kina ima dobru šansu da proizvodnjom u Srbiji smanji svoje troškove, pre svega troškove transporta robe. Srbija može mnogo toga da proizvodi, posebno kad je reč o prehrambrenoj industriji. Treći pravac u kome se može produbiti saradnja dveju država odnosi se na ulaganje u poljoprivredu, turizam i zdravstvo. Srbija je država koja ima mnogo banja sa lekovitom vodom, neke od njih se mogu i kupiti - istakao je predsednik Nacionalnog saveta Nikolić.\nNikolić izrazio je očekivanje da će u oblasti društvenih nauka saradnja Srbije i Kine ojačati, naglasivši da u Srbiji ima mnogo učenih ljudi i da znanje našeg naroda treba u potpunosti iskoristiti.


Ponte Preta - Vilja Nova\nPetak, 13/09 - Fudbal, Brazil, Brazileiro Serija B\n13/09Ponte Preta vs Vila Nova1X2tip: 1\nPosle duže vremena, za vas smo analizirali jedan meč brazilske druge lige, a ovog puta smo se odlučili za duel između Ponte Prete i Vilja Nove. Meč između ove dve ekipe je zakazan za dva sata i 30 minuta iza ponoći.\nPromenljivo igra Ponte Preta ove sezone, ali se nekako mora priznati da smo na to i navikli kada je u pitanju ova ekipa. Naime, Ponte Preta se u ovom trenutku nalazi na solidnom devetom mestu na tabeli, ali ono što je još bitnije je da trenutno imaju samo tri boda manje od četvrtoplasirane Koritibe. Pominjemo to četvrto mesto iz razloga što je to i poslednja pozicija koja na kraju sezone donosi plasman u Seriju A što je svakako glavni cilj kada je u pitanju Ponte Preta. U prošlom kolu je ova ekipa remizirala na gostovanju kod Cricijume, a taj meč je završen bez golova.\nKada je u pitanju Vilja Nova, nema sumnje da je glavna ambicija ove ekipe opstanak u ligi. U ovom trenutku se ova ekipa nalazi na 18. mestu na tabeli, i ono što ne valja je da ta pozicija na kraju sezone znači i ispadanje u treću ligu. U poslednje vreme Vilja Nova igra poprilično loše, pa tako na pet poslednjih mečeva ne znaju za pobedu. U tom periodu je ova ekipa tri puta odigrala nerešeno, ali i doživela dva poraza, a poslednji od ta dva u prošlom kolu na svom terenu kada je Vitorija slavila rezultatom 2:0.\nU ovom trenutku je Ponte Preta u daleko boljoj formi od Vilja Nove koja ima velikih problema, i kako sada stvari stoje predstoji im grčevita borba za opstanak. Zbog svega toga prednost u ovom meču dajemo domaćinu, pa vam toplo preporučujemo da odigrate 1 koji kladionica 10bet plaća sa kvotom 1.95.


Vesti online / Vesti / Ex YU / Dodik: Podmukle namere iz Sarajeva\nDodik: Podmukle namere iz Sarajeva\nPredsednik RS Milorad Dodik odbacio je predlog o zajedničkoj izjavi lidera BiH za spremnost za sprovođenje reformi.\nRepublika Srpska neće slediti pamet Bosića i Ivanića: Milorad Dodik\nDodik je rekao kako je predlog izjave koje je predsedništvo BiH usaglasilo 31. decembra prošle godine uz odluku da ga uputi čelnicima političkih stranaka zbog komentara i eventualnih dopuna zapravo "korak prema centralizaciji BiH" te je stoga neprihvatljiva za RS.\n"Niko ne može očekivati da ćemo mi iz Republike Srpske biti sledbenici pameti Ivanića i Mladena Bosića u Sarajevu, jer smo se uverili da to i nije neka pamet", rekao je Dodik, produbljujući tako sukob s blokom srpskih stranaka koje učestvuju u vlasti na državnom nivou za razliku od njegovog Saveza nezavinih Socijaldemokrata (SNSD) koji je u opoziciji.\nIzjava o predanosti političara u BiH sprovođenju reformi zahtev je koji je postavila Evropska komisija kako bi na temelju takvog dokumenta odobrila stupanje na snagu Sporazuma o stabilizaciji i pridruživanju (SAA) parafiranog još 2007. godine.\nTakav zahtev je političarima u BiH tokom posete Sarajevu u decembru prošle godine prenela visoka predstavnica EU za spoljnu i bezbednosnu politiku Federika Mogerini.\nTada je dogovoreno da izjavu napiše predsedništvo BiH, a Ivanić je komentarišući ranije Dodikove kritike istakao kako je i aktuelni predsednik RS bio na tom sastanku i ćutao, a sada pravi problem.\nDodik sada tvrdi kako je problem to što izjava predsedništva BiH navodno ne uvažava ustavni poredak BiH.\n"To govori o skrivenim i podmuklim namerama prema Republici Srpskoj koje dolaze iz Sarajeva, a koje su prihvatili i sami Ivanić i Bosić podržavajući jednu takvu izjavu", rekao je Dodik.\nPredsednik SDS-a Bosić Dodikovo je "miniranje" zajedničke izjave okarakterisao kao tek još jedan "napad na sve što nije politika sukoba u BiH".\n"Zajednička izjava je samo deklaracija spremnosti da pokušamo da izađemo iz blata u kom smo svi veoma dugo zaglavljeni. To je najmanje što je EU mogla tražiti od BiH i ne vidimo nikakav problem u predlogu predsedništva BiH", kazao je ranije Bosić.\nEX YU Bosić: Možemo sa svima osim sa Dodikom\nNedelja 04.01.2015. 23:58


Uskoro pomoć za obnovu oštećenih objekata - Ozon Media\nSremska Mitrovica – Gradska uprava za urbanizam, komunalne i inspekcijske poslove i Gradska uprava za poljoprivredu 23. jula su objavile poziv za prijavu štete nastale usled poplava na građevinskim objektima i poljoprivrednom zemljištu na teritoriji opštine Sremska Mitrovica.\nZaključno sa poslednjim danom ukupno je podneto 56 prijava štete na građevinskim objektima i 481 prijava šetete na poljoprivrednom zamljištu.\nU narednih 10 dana radna grupa, koju je formirao gradonačelnik Branislav Nedimović, će obaviti posao izrade i uručenja rešenja na osnovu kojih će građani dobiti finansijsku pomoć za obnovu oštećenih objekata.\nU skladu sa kriterijumima koje je donela Kancelarija za obnovu i razvoj postoji šest kategorija po kojima se klasifikuju nastale štete. Svi objekti na kojima je nastala šteta usled polava na teritoriji opštine Sremska Mitrovica klasifikovani su u drugu kategoriju, što bi značilo da vlasnicima tih objekata sleduje naknada štete u iznosu od 200 hiljada dinara.\nLica koja budu nezadovoljna ovom odlukom imaju prava na žalbu koju mogu podneti Kancelariji za obnoovu i razvoj u roku od osam dana.\nStupa na snagu konvencija protiv nasilja nad ženama\nPovremena isključenja struje u Bosutu


Dani knjige Filmskog centra Srbije na Trgu Nikole Pašića - Dan u Beogradu\nNaslovna » Izlasci » Akcije » Dani knjige Filmskog centra Srbije na Trgu Nikole Pašića\nAh Neša 12. maj 2021. Akcije Postavite komentar\nDani knjige Filmskog centra Srbije je manifestacija na kojoj će biti predstavljena najnovija izdanja ove institucije iz oblasti filma i filmske umetnosti.\nOd 14. do 20. maja 2021. godine od 10.00 do 20.00 na Trgu Nikole Pašića zainteresovani će imati priliku da kupe knjige po promotivnim cenama.\nDirektor Filmskog centra Srbije, Gordan Matić, ovim povodom je naglasio:\n– Iako svi Filmski centar Srbije vezuju pre svega za sufinansiranje proizvodnje domaćih filmova, želim da istaknem izdavaštvo Filmskog centra Srbije, kao oblast koja u kontinuitetu godinama hrani domaću publiku i publiku u regionu sa reprezentativnim i kapitalnim delima vezanim za sedmu umetnost. Kao i prošle godine, i ove ćemo imati štampana izdanja značajnih autora, koja će se prepričavati budućim generacijama.\nDani knjige FCS: Sedam novih naslova\nFilmski centar Srbije (FCS) je tokom 2020. godine, uprkos objektivnim poteškoćama u pandemijskoj godini, objavio čak sedam novih naslova.\nU ediciji „Branko Vučićević: Celokupna dela“ objavljene su knjige „To je najlepši film koji sam ikada gledao“ i „Ma sve su to samo komedije sa plakanjem.\nKapitalna knjiga Kristofera Voglera „Piščevo putovanje – mitska struktura za pisce“ jedna je od najtraženijih i najprodavanijih knjiga FCS-a u protekloj godini, a veoma važna su i dela Ivane Kronje („Estetika avangardnog i eksperimentalnog filma: telo, rod i identitet“), Bogdana Zlatića („Pčelinjak u osinjem gnezdu“ – monografija Jovana Živanovića), Marine Fafulić („50 godina filmskog hita u srpskoj kinematografiji 1969-2019), te knjiga Slobodana Šijana „Pisci u bioskopu“.\n– Osim Branka Vučićevića, FCS u okviru Dana knjige predstavlja ove naslove, ali i autore na posebnim, za ovu svrhu upriličenim promocijama. Takođe, knjigama Maje Medić „Snimatelji u srpskom igranom filmu“ i Darje Bajić „Kulturna politika i stimulacija filmske proizvodnje u Srbiji“, želimo da najavimo frekventna dešavanja i u ovoj godini, sa idejom da prevaziđemo, po broju, ali pre svega kvalitetu, izbor knjiga iz 2020. A u prijatnim iznenađenjima ove godine, svakako nećemo oskudevati – dodao je Miroljub Stojanović, urednik izdavačke delatnosti Filmskog centra Srbije.\nU petak, 14. maja od 18.00, na programu je promocija knjige Ivane Kronje „Estetika eksperimentalnog i avangardnog filma: telo, rod i identitet“.\nU subotu, 15. maja od 18.00, biće predstavljeno izdanje „Pisci u bioskopu“ Slobodana Šijana, a dan kasnije u isto vreme – delo Bogdana Zlatića „Pčelinjak u osinjem gnezdu“.\nU ponedeljak, 17. maja od 12.00, na programu je promocija knjige Marine Falufić „50 godina filmskog hita u srpskoj kinematografiji“, u utorak, 18. maja od 12.00, će Darja Bajić predstaviti knjigu „Kulturna politika i stimulacije filmske proizvodnje u Srbiji“, a promocija dela Maje Medić – „Snimatelji u igranom filmu“, zakazana je za četvrtak, 20. maja, takođe u podne.\nTagoviakcije dani knjige film filmski centar srbije izlasci knjige književnost shopping trg nikole pašića\nPrethodni Bez struje i bez vode u Beogradu, 12. maj 2021.\nSledeći Svesrpski dečji sabor 2021


Izvor: B92, 17.Avg.2019, 12:54\nPredsedavajući Predsedništva BiH Željko Komšić sastaće se 29. avgusta s Vučićem i Erdoanom, piše Avaz.\nŽeljko Komšić, predsedavajući Predsedništva BiH i lider Demokratskog fronta, posjetiće 29. avgusta Beograd, gde će, zajedno s turskim predsednikom Redžepom Tajipom Erdoanom i predsednikom Srbije Aleksandrom Vučićem, svečano ozvaničiti početak gradnje auto-puta Beograd - Sarajevo, ekskluzivno saznaje “Dnevni avaz”.\nKomšiću je poziv iz Srbije >> Pročitaj celu vest na sajtu B92 << upućen pre nekoliko dana i, kako je nezvanično potvrđeno, predsedavajući Predsedništva BiH prihvatio ga je i prisustvovaće ovom događaju.\nTo znači da će Komšić zvanično posetiti Srbiju posle skoro osam godina. On je 2001. postao prvi ambasador BiH u Saveznoj Republici Jugoslaviji, ali je 2003., zbog principijelnih razloga i neslaganja s tadašnjom bh. politikom, podneo ostavku na ambasadorsku funkciju.\nKomšić je godinama žestoki kritičar politike Beograda. Lider DF-a je 2007., u vreme dok je u prvom mandatu obavljao dužnost člana Predsedništva BiH, poručio tadašnjem premijeru Srbije Vojislavu Koštunici da prste drži dalje od BiH, "jer bi mogao dobiti po prstima i po nosu". Ovakva njegova reakcija izazvala je napete odnose između dve države.\nOštar je protivnik i politike Aleksandra Vučića. U Srbiji je poslednji put bio u zvaničnoj poseti 2011. godine u okviru sastanka predstavnika Igmanske inicijative, dok je predsednik Srbije bio Boris Tadić.\nNo, za očekivati je da će Komšić s Erdoanom i Vučićem razgovarati o ekonomskim temama i o tome kako će se finansirati gradnja brzog puta od granice sa Srbijom do Sarajeva. Auto-put koji bi povezao glavni grad Srbije sa Sarajevom, Srbija, za sada, gradi iz vlastitih sredstva. Ekonomske teme\nTurska, koja je najavila finansiranje autoputa, nikad još nije predstavila detaljan plan ko će i kako dati oko tri milijarde evra za ovaj projekat, piše Avaz.\nIako je pre pola godine usaglašena trasa autoputa Sarajevo - Beograd, odnosno dio koji prolazi kroz Bosnu i Hercegovinu i ići će od Rače preko Bijeljine, Brčkog i Lončara prema Sarajevu (preko Tuzle i Žepča), a zatim na Pale, Rogaticu i Višegrad, gde će se praviti konekcija za Goražde, za sada ne postoji jasan plan ko će finansirati ovu deonicu, što nam je i u petak rečeno iz Ministarstva prometa BiH. Trasa ponuđena Ankari\nUsaglašena trasa ponuđena je i Ankari, koja je prva pokazala interes da finansira gradnju auto-puta, ali za sada bez jasnih poteza.\nIzvor: RTS, 17.Avg.2019\nPredsedavajući Predsedništva Bosne i Hercegovine Željko Komšić doći će u posetu Srbiji posle osam godina, piše sarajevski "Dnevni avaz". . Avaz saznaje da će Željko Komšić posetiti 29. avgusta Beograd, gde će,...


Košarka - Rade Marković junak utakmice\nRade Marković junak utakmice\nNapisano u kategoriji Košarka, 7 februara, 2010\nU pančevačkoj hali sportova odigrana je utakmica 20.kola Košarkaške lige Srbije u kojoj su se sastali košarkaši domaće ekipe Tamiš Petrohemije i Sloge iz Kraljeva. U dramatičnoj završnici u poslednjem sekundu pobedu svojoj ekipi doneo je Rade Marković šutem sa linije tri poena, rezultat 78:75, po četvrtinama: 19:16, 15:21, 18.23, 26:15).\nUtakmica je otpočetka bila borbena i tvrda, igralo se poen za poen. Kraljevčani su svojom taktikom uspeli za nekako „umrtve“ igru, išli su na duže napade, igrali dobro u odbrani. Imali su gosti u drugoj i trećoj četvrtini blagu prednost koju su održavali gotovo do poslednjeg sekunda meča.\nTamiševci su loše igrali u odbrani, u napadu imali nesmotrenih grešaka, ali su nekako uspevali da zadrže rezultatski priključak. U poslednjih 5-6 minuta utakmice košarkaši Sloge imali su prednost od 10 poena, da bi u nastavku ekipa Bojana Jovičića uspela da sustigne rezultat i u poslednjem napadu, u poslednjom sekundi zahvaljujući junaku utakmice Markoviću postigne „trojku“ i zabeleži još jednu prvenstvenu pobedu.\nKK Tamiš Petrohemija: Pasuj 2, Đokić 4, I.Jereminov 1, Stajić 27, Burić 10, Marković 23, Sekulić, Mikić 4, Ivanić 3 i Perak 4.\nKK Sloga: Đorđević 14, Dašić 13, Dimitrijević 7, Topolović 2, Borovčanin 8, Ražić 21, Gambiroža i Ignjatović 10.\nPosle ove utakmice košarkaši Tamiša zauzimaju peto mesto na tabeli sa 33 boda, koliko ima i čevrtoplasirana Vojvodina. Narednog vikenda Pančevci odlaze na gostovanje fenjerašu na tabeli, ekipi „KG 06“ koja ima samo 21 bod. Pogledajte Foto galeriju!


Legendarni košarkaš sarajevske Bosne Zdravko Čečur Čeča teško je obolio od karcinoma prostate i potrebna mu je pomoć dobrih ljudi da bi nastavio liječenje\nNaslovnica "Dnevnog avaza" za 9. februar 2020. Foto: Avaz\n"Dnevni avaz", najtiražniji bh. politički dnevnik, u današnjem printanom izdanju donosi sve o odluci da se nagrade četvorica policijskih službenika koji su neposredno učestvovali u finalnoj akciji okončavanja potrage za bjeguncem Edinom Gačićem.\nOtkrivamo i da je državna kompanija "Elektroprivreda BiH" prodala viškove električne energije za prvih šest mjeseci ove godine i pri tome zaradila 63,8 miliona maraka.\nPročitajte i komentar dana naše urednice i novinarke Senke Kurt.\nDonosimo i poražavajuće podatke o ljudima u kolektivnim centrima iako je od rata prošlo 25 godina.\nBisera Turković, zamjenica predsjedavajućeg Vijeća ministara i ministrica vanjskih poslova BiH, kazala nam je u razgovoru da Sjedinjene Američke Države nisu zaboravile Bosnu i Hercegovinu. Pročitajte šta je još rekla nakon kratke, ali uspješne posjete SAD.\nLičnost dana je Mehmedalija Dušinović.\nNa stranicama Globusa pročitajte sve o krvoproliću na Tajlandu, gdje je vojnik pucao na kolege i civile.\nLegendarni košarkaš sarajevske Bosne Zdravko Čečur Čeča teško je obolio od karcinoma prostate i potrebna mu je pomoć dobrih ljudi da bi nastavio liječenje. Naš novinar posjetio je Čeču u Domu penzionera u Trebinju, gdje nam je govorio o svojim počecima te o druženju sa Mirzom Delibašićem Kinđetom i Davorinom Popovićem.\nPročitajte sve o jučerašnjim protestima “Pravda za Dženana“, koji su održani u Sarajevu.\nNa stranicama Crne hronike donosimo šta se desilo nakon što je u cisterni u Gornjem Vakufu pronađeno 400 kilograma droge. Biznismen iz Njujorka tvrdi da je žrtva policijske brutalnosti. Kaže kako je pretučen u podrumu Policijske stanice u Bugojnu, gdje mu je podmetnuta kesica sa 71 gramom bijelog praška, za koji je poslije, kako tvrdi, utvrđeno da se radi o brašnu.\nNa stranicama Sporta pročitajte kako Edin Džeko, kapiten naše nogometne reprezentacije i Rome, nastavlja ispisivati historiju nogometa. Donosimo kako je završio prijelazni rok u najjačoj košarkaškoj ligi na svijetu NBA.\nU današnjem broju "Avaza" donosimo i redovni sedmični prilog "Panorama".\nDanas u "Dnevnom avazu" čitajte: Tramp i Papa pozvani u Srebrenicu


CECA POTVRDILA Ražnatovići ne spremaju sobu za prinovu, a ovo je RAZLOG - PRess Serbia | PR PRess team\nCecin sin Veljko i snaja Bogdana ne žele da se odvajaju od bebe, pa će ona spavati sa roditeljima u sobi, piše “Kurir”.\n– Ceca izuzetno vodi računa o tradiciji, religiji i poštuje naše običaje. Veliki je vernik i nikada nije trčala pred rudu. Novi trendovi joj se sviđaju i često ih prati, ali više ceni vrednosti po kojima je ona odgajala decu. Jedno od njih je i da se soba, ali i oprema za decu, nabavljaju tek kada se dete rodi – kaže izvor pomenutog lista blizak porodici.\nTagoviBogdana Rodić prinova svetlana ceca ražnatović veljko raznatovic


REGIONALNI "TIGAR" IPAK NAJLOŠIJI U Crnoj Gori niži rast zarada nego u Srbiji i BiH - UGLJEVIK.INFO\nREGIONALNI “TIGAR” IPAK NAJLOŠIJI U Crnoj Gori niži rast zarada nego u Srbiji i BiH\nCrna Gora je u posljednjih deset godina imala znatno niži rast zarada nego BiH i Srbija, pokazuju uporedni zvanični statistički podaci.\nIako je dosadašnja vlast saopštavala da je Crna Gora najbrže rastuća ekonomije i “regionalni tigar” na Balkanu to, osim što većina građana nije osjetila suštinski napredak, ne potvrđuje ni zvanična statistika, pišu podgoričke Vijesti.\nProsječna neto zarada u Crnoj Gori, prema podacima Uprave za statistiku – Monstat, u julu 2010. godine iznosila je 466 evra, a u istom mjesecu ove godine bila je 521 evro, odnosno imala je nominalni rast od 12 odsto.\nPrema podacima Agencije za statistiku BiH, prosječna neto zarada u julu 2010. godine iznosila je 799 KM ili 408 evra. U istom mjesecu ove godine, ona je iznosila 965 KM ili 492 evra, što je rast od 21 odsto u odnosu na iznos prije deset godina.\nU julu 2010. godine prosječna neto zarada u Srbiji, prema podacima Republičkog zavoda za statistiku, iznosila je 34.591 dinar, što je prema tadašnjem kursu od 105 dinara za jedan evro, iznosilo 329 evra.\nU julu ove godine neto zarada u Srbiji iznosila je 60.029 dinara, što je prema tadašnjem kursu 511 evra, odnosno postignut je rast od 55 odsto u odnosu na iznos prije deset godina.\nVijesti navode da pošto su u ovim susjednim zemljama niže cijene električne energije, goriva, hrane, iznosa poreza na dodatu vrijednost, jasno je da iznosi njihovih zarada imaju veću realnu vrijednost.\nNi metodologija obračuna zarada nije ista, jer, kako se navodi, u crnogorsku zaradu računaju se svi isplaćeni dodaci, što nije u potpunosti slučaj u BiH i Srbiji.\nZvezda dobila protivnike u grupi Lige Evrope


Dačić pohvalio angažman Grčke na evropskom putu Zapadnog Balkana - Politika - Dnevni list Danas\nPočetna » Politika » Dačić pohvalio angažman Grčke na evropskom putu Zapadnog Balkana\nDačić pohvalio angažman Grčke na evropskom putu Zapadnog Balkana\nMinistar spoljnih poslova Srbije Ivica Dačić pozdravio je danas predan angažman i podršku Grčke Srbiji i čitavom regionu Zapadnog Balkana na njegovom evropskom putu.\n1Piše: Beta 29. januara 2020. 21.08\nDačić je na prijemu koji je organizovala ambasada Grčke u Beogradu povodom predstojeće ministarske konferencije „Od Soluna do Zagreba“, rekao da posebno pozdravlja to što će Grčka biti domaćin predstojeće Solunske ministarske konferencije, zakazane za 24. februar, imajući u vidu njenu aktivnu ulogu na napredovanju u evropskim integracijama zapadnobalkanskih zemalja.\nGrčka je, kako je rekao, jako radila na postizanju konsenzusa u Evropskoj uniji o počinjanju pregovora o članstvu sa Albanijom i Severnom Makedonijom, a i pružila nesebičnu podršku Srbiji na putu ka EU.\nDačić je podsetio da upravo Solun ima veliki značaj kada je reč o evrointegracijama regiona i da je u njemu u junu 2003. održan samit EU i Zapadnog Balkana i usvojena zajednička Deklaracija u kojoj je jednoglasno istaknuto da je „budućnot Balkana u EU“.\nOn je rekao da je, međutim, od tog sastanka prošlo 17 godina i da je od zemalja regiona samo Hrvatska postala punopravna članica EU, navodi se u govoru koji je dostavilo Ministarstvo spoljnih poslova Srbije.\nDačić je istakao da je Srbija, iako je preduzela „opšte i korenite reforme društva i države“ da bi se prilagodila vrednostima, načelima i pravilima na kojima počiva EU, otvorila tek polovinu od ukupnog broja pregovaračkih poglavlja, a da su 2019. godine otvorena samo dva poglavlja sa EU, te da se nameće zaključak da napredak u njenim evropskim integraciama nije srazmeran rezultatima reformskog procesa.\n„Zato želim da istaknem da je neophodno da dinamika otvaranja poglavlja bude unapređena i prilagođena tempu reformi koje sprovodimo i naporima koje ulažemo“, rekao je Dačić.\nKada je reč o aktivnosti o izmeni metodologije procesa pristupanja EU, srpski ministar je izrazio očekivanja da ona bude transparentna, utemeljena na jasnim principima i pravilima i objektivnim merilima i da uvaži rezultate zemalja koje su već odmakle na putu evrointegracija kao što je Srbija.\n„Proces pristupanja mora biti prožet politikom podrške naporima koji se preduzimaju, kao i vidljivim benefitima za građane država koje dosledno sprovode neophodne reforme na putu ka EU“, rekao je Dačić.\nRekao je da poštuje pristup država članica EU da se adekvatno valorizuju napori reformskog procesa i da je samo kroz individualni pristup moguće nagraditi sprovedene mere.\n„Celokupan region teži da osigura mesto u EU i mi to snažno podržavamo, ali se, sa druge strane, moraju konstatovati i uvažiti i razlike u dosadašnjim postignućima među nama na tom putu“, rekao je Dačić.\nPozdravio je ideju EU da prema Zapadnom Balkanu pokrene „Napredni ekonomski plan“ koji bi omogućio dodatna finansijska sredstva regionu za sprovođenje reformi.\nDačić je izrazio nadu da će hrvatsko predsedavanje Savetom EU biti uspešno u svakom smislu i da će Srbija u tom periodu ostvariti nove korake u procesu pristupanja EU. On je izrazio uverenje da će samit EU-Zapadni Balkan zakazan za maj pružiti dodatni podstrek politici proširenja.\n„Očekujemo snažnu podršku svih članica EU i, imajući u vidu preuzete obaveze iz Solunske agende 2003, verujem da će majski Samit u Zagrebu biti odlična prilika da se agenda još više konkretizuje, kako bi evropska perspektiva regiona bila još jasnija i kako bismo svi ostvarili više od jednog koraka napred“, rekao je Dačić.\nDačić je ponovio da je Srbija posvećena regionalnoj saradnji i ukazao na njen aktivan angažman u raznim regionalnim inicijativama.\nGrčka, Ivica Dačić, Zapadni Balkan\nRazredni starešina Makaron kaže:\n29. januara 2020. u 23.04\nUčiti, učiti i samo učiti, biti vredan, pisati domaće zadatke na vreme, čitati udžbenike i lektiru, ne prepisivati, prati ruke, pravilno seći nokte, u školi da digneš ruku kada hoćeš nešto da kažeš… i biće sve u redu. Nemoj da se zamajavaš i misliš kako ćeš nešto da preskočiš, osim na času fizičkog vaspitanja.


BANJALUKA, – Predstavnici Fonda za zaštitu životne sredine i energetsku efikasnost Republike Srpske i UNDP-a potpisali su danas u Banjaluci ugovor vrijedan 1,5 miliona KM o realizaciji aktivnosti u vezi sa energetskom efikasnošću, racionalizacijom upravljanja energijom i smanjenjem emisija u vazduh u Srpskoj.\nPrije potpisivanja ugovora između direktora Fonda Srđana Todorovića i zamjenika rezidentnog predstavnika UNDP-a Suhroba Hošmuhamedova, ozvaničen je završetak radova na poboljšanju energetske efikasnosti u banjalučkom vrtiću “Bambi” u šta je uloženo oko 130.000 KM.\n“Samo na ovom objektu biće oko 50 odsto uštede energije, što jasno govori da će se postići mnogo funkcionalnije korišćenje ovog objekta”, rekao je Đokić novinarima.\n“Ove aktivnosti će biti nastavljene, jer imamo oko 700 registrovanih objekata na kojima je potrebno razviti sistem energetske efikasnosti, od čega je oko 70 objekta iz oblasti zdravstva, dok su ostali uglavnom školske ustanove”, rekao je Đokić.\nOn je naglasio značaj ovog projekta, jer je neophodno “utopliti” objekte, naročito one u kojima borave osjetljive kategorije stanovništva, kao što su zdravstvene i obrazovne ustanove.\n“Od danas će oko 150 djece imati bolje uslove za boravak u vrtiću `Bambi`. Prosječna temperatura u prostorijama ove ustanove zimi je iznosila 17 stepeni Celzijusovih, a sada će biti oko 22 stepena”, naveo je Hošmuhamedov.\nDirektor Centra za predškolsko vaspitanje i obrazovanje Jelena Kurtinović izrazila je zadovoljstvo što je završen projekat koji će djeci obezbijediti normalne uslove za boravak i rad u vrtiću “Bambi”, te zahvalila svim učesnicima u realizaciji aktivnosti na povećanju energetske efikasnosti.\nRadovi na poboljšanju energetske efikasnosti realizovao je UNDP, uz finansijsku podršku Vlade Švedske i Fonda za zaštitu životne sredine i energetsku efikasnost Republike Srpske. Srna\nTagovi: energetska efikasnostfinansiranjeFond za zaštitu životne sredine i energetske efikasnostiugovorundp


Krediti za kupovinu poljoprivrednog zemljišta sa rokom otplate od 20 godina (SRB) – PoljoMagazin\nMinistar poljoprivrede, šumarstva i vodoprivrede Branislav Nedimović i Predsednik Izvršnog odbora Banke Poštanska štedionica Bojan Kekić potpisali su juče, 15. maja, u Novom Sadu, na Međunardom sajmu poljoprivrede, memorandum koji će omogućiti pre svega mladim poljoprivrednim proizvođačima da koriste povoljne kredite za kupovinu poljoprivrednog zemljišta sa rokom otplate od 20 godina.\nNakon potpisivanja memoranduma, ministar Nedimović rekao je da je reč o potpuno novom proizvodu na našem tržištu, i da će Ministarstvo poljoprivrede zajedno sa Bankom Poštanska štedionica podržati pre svega mlade poljoprivredne proizvođače da mogu da kupuju poljoprivredno zemljište sa rokom otplate 20 godina.\n„Obično je to na tržištu do sada bilo 7-10 godina, tu nije bilo matematike, pogotovo ne za mlade koji otpočinju svoj biznis“, podsetio je Nedimović, dodajući da je reč o kvalitetnom proizvodu koji će u drugoj polovini godine biti pred mladim poljoprivrednicima.\nOvi krediti, zajedno sa drugim merama Ministarstva poljoprivrede, kao što su grantovi za otpočinjanje poljoprivredne proizvodnje, pružiće mladima mogućnost da ostanu u Srbiji i žive od svog rada, rekao je tim povodom Nedimović.\nTo praktično znači da će neko ukoliko želi da kupi 2-3 hektara zemlje, to moći da uradi pod vrlo povoljnim uslovima, dobije grant od države od 12.000 evra, zasadi oblačinsku višnju, lešnik, uspostavi plasteničku proizvodnju i „stane na svoje noge“, objasnio je ministar.\nBanka Poštanska štedionica, koja ima 174 objekta širom Srbije, ima dobro obučene službenike koji će moći da sprovedu ovaj program, istako je Kekić.


20. mart 2015. Učesnici Trećeg sastanka Parlamentarnog odbora za stabilizaciju i pridruživanje Evropske unije i Srbije\nTreći sastanak Parlamentarnog odbora za stabilizaciju i pridruživanje Evropske unije i Srbije\nU Domu Narodne skupštine, 19. i 20. marta 2015. godine, održan je Treći sastanak Parlamentarnog odbora za stabilizaciju i pridruživanje Evropske unije i Srbije koji čine poslanici Narodne skupštine i poslanici Evropskog parlamenta.\nZajednički parlamentarni odbor osnovan je u skladu sa Sporazumom o stabilizaciji i pridruživanju Evropske unije i Srbije sa ciljem razmatranja svih aspekata odnosa između Srbije i Evropske unije, važnih političkih i ekonomskih pitanja u procesu evropskih integracija Srbije, a naročito pitanja sprovođenja Sporazuma o stabilizaciji i pridruživanju.\nSastankom su zajednički predsedavali dr Vladimir Orlić, predsednik delegacije Narodne skupštine u POSP i Edvard Kukan, predsednik delegacije EP u POSP.\nOtvarajući Treći zajednički sastanak, dr Vladimir Orlić je izrazio očekivanje da će iz sastanka parlamentaraca proizaći korisni zaključci i istakao uverenje da će Evropski parlament nastaviti da pruža podršku Srbiji na njenom putu ka Evropskoj uniji. Orlić je zaključio da je strateški pravac naše zemlje jasno određen – a to je pristupanja Evropskoj uniji.\nObraćajući se učesnicima sastanka, Edvard Kukan je naveo da poslanici Narodne skupštine i Evropskog parlamenta snose zajedničku odgovornost za proces evropskih integracija kao i da EP pruža punu podršku procesu evropskih integracija naše zemlje. Kukan je pohvalio dosadašnje napore Vlade Srbije na putu ka Evropskoj uniji i napredak koji je učinjen i dodao da je od suštinskog značaja da Srbija nastavi put reformi.\nU uvodnom delu sastanka, prisutnima se obratila ministarka bez portfelja zadužena za evropske integracije Jadranka Joksimović koja je navela da su građani Srbije zauzeli izbalansiran stav prema procesu evropskih integracija, da shvataju koje su nam obaveze, ali i koristi koje ćemo imati kada budemo članica EU. Joksimović je posebno istakla značaj unutrašnje agende reformi kojima pokušavamo da unapredimo privredni ambijent zemlje i stvorimo uslove za bolji život svih građana. Ministarka je rekla da Srbija posebnu pažnju pridaje negovanju dobrosusedskih odnosa i unapređenju regionalne saradnje i da je opredeljena da sva otvorena pitanja rešava dijalogom.\nNa početku radnog dela sastanka, učesnici su diskutovali o stanju pregovora o pristupanju i odnosima Evropske unije i Srbije. Parlamentaci su razmenili mišljenja sa Nikolom Selakovićem, ministrom pravde, Kristijanom Danijelsonom, generalnim direktorom Generalnog direktorata Evropske komisije za susedsku politiku i pregovore o proširenju i Ivarsom Pundursom, ambasadorom Letonije u Srbiji.\nPrvog dana rada, parlamentarci su razgovarali i o pretpristupnoj pomoći EU Srbiji - naučenim lekcijama iz Specijalnog izveštaja Evropskog revizorskog suda 19/2014 i o pripremama Srbije za otvaranje pregovora o poglavljima 23 i 24 (uključujući i položaj nacionalnih manjina).\nDr Vladimir Orlić je upoznao učesnike sastanka sa usvojenim reformskim zakonima u oblastima pravosuđa, borbe protiv korupcije i organizovanog kriminala i zakonima kojima se štite prava manjina u Srbiji.\nDrugog dana, 20. marta, učesnici sastanka vodili su dijalog o normaliziji odnosa Beograda i Prištine, regionalnoj saradnji i ekonomskim kretanjima. Narodni poslanik Zoran Babić, koji je bio jedan od uvodničara ove sesije, istakao je da Srbija ima proaktivan pristup po pitanju učešća u regionalnim forumima i istakao opredeljenost naše zemlje procesu evropskih integracija. On je, međutim, ukazao na veliku stopu nezaposlenosti koja je zajednički problem svih država Zapadnog Balkana i apelovao da na putu ka Evropskoj uniji države ne smeju da zaborave svoje građane.\nNa kraju dvodnevnog rada, učesnici sastanka usvojili su Deklaraciju i preporuke.\nSledeći sastanak Parlamentarnog odbora za stabilizaciju i pridruživanje Evropske unije i Srbije održaće se 8. i 9. oktobra 2015. godine, u Strazburu ili Briselu.\nJelena Žarić Kovačević na panelu posvećenom integritetu institucija u borbi protiv korupcije na 7. Globalnoj konferenciji parlamentaraca protiv korupcije\n10.00 - Osma sednica Drugog redovnog zasedanja Narodne skupštine Republike Srbije u 2019. godini (Dom Narodne skupštine, Trg Nikole Pašića 13)\n11.00 - konferencija za novinare narodne poslanice Sonje Pavlović (Dom Narodne skupštine, Trg Nikole Pašića 13, centralni hol)\n11.30 - konferencija za novinare narodnog poslanika Boška Obradovića (Dom Narodne skupštine, Trg Nikole Pašića 13, centralni hol)\n12.00 - konferencija za novinare narodne poslanice dr Sande Rašković Ivić (Dom Narodne skupštine, Trg Nikole Pašića 13, centralni hol)\n12.30 - konferencija za novinare narodnog poslanika Zorana Živkovića (Dom Narodne skupštine, Trg Nikole Pašića 13, centralni hol)\n13.00 - konferencija za novinare narodnog poslanika Čedomira Jovanovića (Dom Narodne skupštine, Trg Nikole Pašića 13, centralni hol)\n13.30 - konferencija za novinare narodnog poslanika Đorđa Komlenskog (Dom Narodne skupštine, Trg Nikole Pašića 13, centralni hol)\n13.45 - konferencija za novinare potpredsednika Narodne skupštine prof. dr Vladimira Marinkovića (Dom Narodne skupštine, Trg Nikole Pašića 13, centralni hol)\n14.00 - konferencija za novinare potpredsednika Narodne skupštine Đorđa Milićevića (Dom Narodne skupštine, Trg Nikole Pašića 13, centralni hol)\n14.15 - konferencija za novinare zamenika predsednika Poslaničke grupe Srpska napredna stranka dr Vladimira Orlića (Dom Narodne skupštine, Trg Nikole Pašića 13, centralni hol)\n14.30 - Dan za glasanje o 1. tački dnevnog reda Osme sednice Drugog redovnog zasedanja Narodne skupštine Republike Srbije u 2019. godini (Dom Narodne skupštine, Trg Nikole Pašića 13 )\n15.00 - konferencija za novinare narodne poslanice Nataše Mihailović Vacić (Dom Narodne skupštine, Trg Nikole Pašića 13, centralni hol)


Barak Obama: Potreban spas globalne privrede\nAmerički predsednik Barak Obama je pred Generalnom skupštinom UN u Njujorku rekao da svet mora da primeni "hitne i koordinirane" mere za spas globalne privrede.\n"Stojimo uz naše evropske saveznike u vreme kad oni reformiraju svoje institucije i rade na rešenju fiskalnih problema", rekao je predsednik Obama.\nObama je dodao da se druge zemlje suočavaju sa drugačijim izazovima dok pokušavaju da usmere svoje privrede prema većoj samoodrživosti, podstićući domaću tražnju uz istovremeno usporenje inflacije.\nIstovremeno, Međunarodni monetarni fond (MMF) je ocenio da je globalni finansijski sistem u ovom trenutku nestabilniji nego ikad od finansijke krize 2008. godine.\nMMF navodi da je evropska dužnička kriza u toj meri pogodila bankarski sistem da banke moraju da se uzdržavaju od kreditiranja kako bi sačuvale gotovinu, što doprinosi pogorišanju stanja evropske privrede.\nNišta bolje nije ni sa one strane Atlantika, gde američki zakonodavci ne dolaze do političkog konsenzusa neophodnog za smanjenje rastućeg budžetskog deficita koji je bio ključni razlog pada rejtinga dugoročnog duga SAD. MMF evropskim liderima savetuje da odmah počnu da primenjuju julski sporazum po kome će se spasilački paketi zajmova u regionu odobravati fleksibilnije dok SAD i Japanu preporučuje da postepeno smanje deficite.\n"Rizici rastu i krajnje je vreme da se obrati pažnja na nestabilnost koja preti globalnom finansijskom sistemu i ekonomskom oporavku", ističe se u polugodišnjem Izveštaju o globalnoj finansijskoj stabilnosti MMF-a.\nFond je apelovao na članice evrozone da posegnu u fond za pomoć svojim prezaduženim članicama i pomoći bankama u najlošijem stanju. "Neke evropske banke hitno moraju da povećaju svoje rezerve kapitala", istakao je MMF. MMF, procenjuje da je dužnička kriza u evrozoni direktno koštala banke u Evropskoj uniji 200 milijardi evra od kraja 2009, kad je buknula kriza u Grčkoj, do danas. U ukupno procenjenim bankarskim gubicima od 200 milijardi evra, Grčka, kao glavni krivac dužničke krize učestvuje sa samo 60 milijardi. Još 20 milijardi evra banke su izgubile zbog Irske i Portugalije, a preostalih 120 milijardi zbog Belgije, Španije i Portugalije. MMF procenjuje da bi gubici finansijskih organizacija mogli da se povećaju za još 100 milijardi evra u slučaju novog produbljivanju krize u navedenim zemljama.\nIzveštaj MMF-a predstavlja drugo upozorenje Fonda u dva dana. Naime, MMF je prethodno znatno smanjio prognozu privrednog rasta svetske, američke i evropske ekonomije u ovoj i idućoj godini. MMF je ukazao da su dužnički problemi zone evra i neprekidno usporavanje američke ekonomije glavni krivci za tu sumorniju prognozu.\nKriza u evrozoni glavna tema sastanka G20\nSadašnje najteže i najopasnije vreme za Evropu od Drugog svetskog rata biće jedna od glavnih tema ovonedeljnog sastanka ministara finansija Grupe 20 najrazvijenijih zemalja sveta i privreda u naglom usponu (G20) u Vašingtonu, posvećenog borbi protiv dužničke krize koja predstavlja pretnju svetskoj ekonomiji.\nZabrinutost je, pre svega, usmerena na Grčku koja bi idućeg meseca mogla da bankrotira zbog prevelikog duga. Bankrot Grčke bi mogao da destabilizuje ostale finansijski oslabljene članice evrozone, kao što su Portugalija, Irska, Španija i Italija i da takodje nanese udarac mnogim bankama u tom monetarnom bloku koje su veliki vlasnici grčkih vladinih obveznica.\nU poslednje vreme su se pojavila mišljenja da bi evrozona mogla da bude spasena ako bi zemlje s veliki trgovinskim suficitima, kao što je Kina, izdvojile deo tog novca za kupovinu vladinog duga u evrozoni. Predsednik Svetske banke Robert Zelik, međutim, smatra da nema takvog "jednostavnog leka" za dužničku krizu evrozone.


SPC zabrinuta zbog izgradnje Koridora 10 i zatrpavanja bazilike\nBeta 6. jula 2015. 13:50\nSrpska pravoslavna crkva (SPC) izrazila je danas zabrinutost zbog planiranog zatrpavanja temelja bazilike blizu Bele Palanke, radi izgradnje novog autoputa Koridora 10 prema Bugarskoj, i pozvala nadležne organe da pronađu alternativno rešenje.\n„Reč je o važnom i izuzetno značajnom arheološkom lokalitetu i stoga osećamo obavezu i odgovornost da ukažemo na činjenicu da je zatrpavanje ostataka ove bazilike neprihvatljivo i molimo nadležne da što pre pronađu alternativno rešenje kojim bi se konzervirani ostaci bazilike adekvatno zaštitili i sačuvali, a ne da se pokriju asfaltom, čime bi bila naneta ogromna šteta našem duhovnom i kulturnom nasleđu koje smo dužni da čuvamo i sačuvamo za buduće generacije“, navodi se u saopštenju Kabineta patrijarha Irineja.\nSrpsko arheološko društvo pozvalo je ranije predsednika i premijera Srbije, Ministarstvo kulture i informisanja i skupštinski odbor za kulturu da spreče zatrpavanje ranohrišćanske bazilike na lokalitetu Kladenčište, kod Bele Palanke.\nOtkriće ranohrišćanske bazilike u blizini trase rimskog puta koji je spajao istočni i zapadni deo Rimskog carstva, nedaleko od antičke Remezijane (današnje Bele Palanke), rodnog mesta Svetog Nikite Remezijanskog, svedoči o samim počecima hrišćanske civilizacije na Balkanu, navelo je u saopštenju Srpsko arheološko društvo.\nZajedno sa ostacima iz Medijane, starohrišćanskim grobnicama u Nišu i Caričinim gradom, ovaj spomenik bi morao da bude zaštićen i na adekvatan način prezentiran svim zainteresovanim posetiocima, navodi se u saopštenju arheološkog društva.\nZbog malih boginja desetoro odraslih i osmoro dece u bolnici…


Na osnovu člana 137. i člana 138. tačka 1. Statuta Advokatske komore Vojvodine ("Sl. list AP Vojvodine", br. 36/2012, 23/2013, 52/2015 i 50/2017), Akademija Advokatske komore Vojvodine (Akademija) objavljuje poziv za upis na obuku advokatskih pripravnika za pravosudni ispit.\nU Planu rada Akademije za 2018. godinu je održavanje seminara obuke za pravosudni ispit advokatskih pripravnika upisanih u Imenik advokatskih pripravnika Advokatske komore Vojvodine.\nNastavu i vežbe držaće predavači Akademije prema programu utvrđenom Zakonom o pravosudnom ispitu ("Sl. glasnik RS", br. 16/97) i Pravilnikom o programu pravosudnog ispita ("Sl. glasnik RS", br. 51/97), a u skladu sa rasporedom časova koje je utvrdilo Veće predavača Akademije.\nRok za prijavu kandidata je 21. septembar 2018. godine, a obuka počinje počev od 12. oktobra 2018. i traje do 17. novembra 2018. godine.\nKandidati se prijavljuju putem e-mail-a Advokatske komore Vojvodine akv.akademija@gmail.com uz obavezno navođenje broja legitimacije advokatskog pripravnika.\nObuka će se održati ukoliko se prijavi najmanje 15 polaznika.\nPrijavljivanje će biti moguće do popune grupe od najviše 20 polaznika.\n∙ Raspored Obuke\n∙ Spisak predmeta i predavača za Obuku\nIzvor: Vebsajt Advokatske komore Vojvodine, 28.08.2018.


Vučić i Li o zajedničkim projektima, čestitka Siju Đinpingu\nPredsednik Republike Srbije Aleksandar Vučić primio je danas ambasadora Narodne Republike Kine Lija Mančanga, sa kojim je razgovarao o zajedničkim projektima iz oblasti ekonomske saradnje dveju zemalja\nPredsednik Republike Srbije Aleksandar Vučić primio je danas ambasadora Narodne Republike Kine Lija Mančanga, sa kojim je razgovarao o zajedničkim projektima iz oblasti ekonomske saradnje dveju zemalja.\nPredsednik Vučić i ambasador Li su konstatovali da se ekonomski odnosi Srbije i Kine intenzivno razvijaju i da se realizacija dogovorenih zajedničkih projekata odvija na obostrano zadovoljstvo.\nDvojica sagovornika su razmotrili i mogućnosti za zaključivanje novih sporazuma o saradnji, saopštila je predsednikova Služba za saradnju s medijima.\nOčekuje se da će, tokom posete predsednika Vučića Kini u septembru, povodom Godišnjeg sastanka Svetskog ekonomskog foruma u Tjenđinu, i sastanka sa predsednikom Sijem Ðinpingom, biti potpisano najmanje 10 različitih sporazuma o saradnji, koji će učvrstiti partnerstvo dveju zemalja.\nPredsednik Vučić je, ovom prilikom, ambasadoru Liju uručio pismo za kineskog predsednika Sija, sa najboljim željama za rođendan, čiji je sadržaj u saopštenju prenet u celini:\n"Primite moje srdačne čestitke za rođendan, uz najbolje želje za dobro zdravlje i srećan život uz Vašu porodicu i prijatelje. Takođe Vam želim mnogo uspeha na odgovornoj dužnosti predsednika, kako biste i dalje vodili Narodnu Republiku Kinu i prijateljski kineski narod putem napretka i blagostanja. Impresioniran sam uspesima koje Kina postiže i iskreno im se radujem, uveren da će, uz Vaše snažno liderstvo, ostvariti sve visoko postavljene ciljeve.\nŽelim ovom prilikom da izrazim svoje veliko poštovanje za Vaš posvećen rad, zasnovan na snažnoj viziji, zahvaljujući kojem Kina ima i sve značajniji uticaj u međunarodnim odnosima. Zbog Vašeg doprinosa očuvanju mira i stabilnosti u svetu, poštovanju osnovnih principa međunarodnog prava, kao i načela jednakosti svih zemalja, bez obzira na njihovu veličinu, uživate podršku svih koji veruju u ideale istinske ravnopravnosti i solidarnosti.\nPridajem veliki značaj razvoju srpsko-kineskih odnosa, te želim da ponovim svoju spremnost da sa Vama radim na daljem jačanju čeličnog prijateljstva Srbije i Kine, utemeljenog u sveobuhvatnom strateškom partnerstvu. Uveravam Vas da je Srbija pouzdan partner Kine, posvećena ostvarivanju Vaše globalne inicijative Pojas i put, kao i saradnje u svim oblastima koje promoviše mehanizam ''Kina - CIEZ''.\nUz veliku zahvalnost na svesrdnoj podršci Kine pitanjima od suštinskog državnog i nacionalnog interesa za Srbiju, prvenstveno u odnosu na pitanje Kosova i Metohije, koristim ovu priliku da Vam ponovim dosledan stav Srbije kada je reč o podršci politici "jedne Kine".\nRaduje me što ću već u septembru imati priliku da ponovo doputujem u Kinu, u impresivni Tjenđin, jer svaki put nešto novo vidim i naučim. Nadam se da ću tada imati čast da se sastanem sa Vama i da, između ostalog, razmenimo mišljenje o Vašoj knjizi Upravljanje Kinom, koju upravo čitam, a koja mi je proširila uvid u Vašu viziju vođenja svetske sile, kakva je Kina, i pružila značajne informacije, koje se tiču njenog budućeg razvoja.\nDozvolite mi da ponovo izrazim veliko zadovoljstvo što ste prihvatili moj poziv da nam učinite čast i posetite Srbiju", navodi se u pismu predsednika Vučića upućenog predsedniku Siju Đinpingu.


Ruski građani sa štednjom u ofšor zonama bogatiji od same Rusije\nPrema podacima Rosstata, bruto domaći proizvod 2015. godine iznosio je 81 trilion rubalja, znači oko 60 triliona rubalja leži kao ”mrtav teret” u ofšor zonama, koristeći svima, samo ne nacionalnoj ekonomiji.\nZapad besni: ”Razbucana” ruska ekonomija i dalje napreduje\nZapadne zemlje su 2014. godine uvele sankcije protiv Rusije, kako bi izvršile pritisak na našu zemlju i naterale je da se potčinjava njegovoj volji.\nEU je povoljnije da srađuje sa Rusijom - ekspert\nКonstantin Blohin, politikolog Centra evroatlantskih istraživanja RISI izneo je dopisniku Nation News svoje viđenje perspektive razvoja odnosa EU i SAD u kontekstu najnovijih odluka Evrope o tom pitanju bolnom po Ameriku.\nEkspert o novom rekordu bitkoina: Pre ili kasnije kočije će se pretvoriti u tikvu\nPrema rečima eksperta, neki veruju da je to nova perspektivna valuta, mada treba uzimati u obzir da nju ne kontrolišu ni države, ni centralne banke, znači, ona se može koristiti u svrhe koje se ne poudaraju sa osnovnim nadama ljudi u bolji život.\nAniturske sankcije SAD mogu Evropi da stvore probleme oko gasa - ekspert\nMeđunarodna rejting agencija S&P razmotrila je moguće posledice za Evropu od novih američkih sankcija protiv Rusije.\n”Grandiozni plan”: Rusija uvećava zlatne rezerve\nSamo tri Centralne banke u svetu trenutno nastavljaju da kupuju zlato – to su turska, kazahstanka i ruska CB. Druge banke zlato prodaju.\nAntiruske sankcije će označiti kraj hegemonije dolara\nNovi nacrt zakona o antiruskim sankcijama koji je juče jednoglasno odobrio donji dom Кongresa SAD, nosi visoke rizike po ekonomiju samih SAD.\nNove sankcije SAD protiv Rusije prete evropskoj bezbednosti\nUvodeći sankcije protiv Rusije zbog događaja u Ukrajini i na Кrimu, Zapad je očigledno računao da izvuče ozbiljne dividente, kako ekonomske, tako i političke.\nSiemens se razvodi sa Rusijom\nNemačka kompanija Siemens namerava da prekine saradnju sa Rusijom kada su u pitanju isporuke opreme za električne centrale, zbog sumnje da se njene turbine koriste za izgradnju centrala na Кrimu.\nMinistarstvo finansija SAD kaznilo ExxonMobil za kršenje antiruskih sankcija\nExxonMobil je istakao da su dokumenti potpisani sa kompanijom ”Rosnjeft” vezani isključivo za biznis kompanije, koja nije pod sakncijama.